title: Σύσταση (ΕΕ) 2017/948 της Επιτροπής, της 31ης Μαΐου 2017, για τη χρήση των τιμών κατανάλωσης καυσίμου και εκπομπών CO2 που έχουν λάβει έγκριση τύπου και μετρώνται σύμφωνα με την παγκόσμια εναρμονισμένη διαδικασία δοκιμών ελαφρών οχημάτων κατά την παροχή πληροφοριών στους καταναλωτές σύμφωνα με την οδηγία 1999/94/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2017) 3525]

text:
               2.6.2017

               EL

               Επίσημη Εφημερίδα της Ευρωπαϊκής Ένωσης

               L 142/100

         ΣΫΣΤΑΣΗ (ΕΕ) 2017/948 ΤΗΣ ΕΠΙΤΡΟΠΉΣ
   της 31ης Μαΐου 2017
   για τη χρήση των τιμών κατανάλωσης καυσίμου και εκπομπών CO2 που έχουν λάβει έγκριση τύπου και μετρώνται σύμφωνα με την παγκόσμια εναρμονισμένη διαδικασία δοκιμών ελαφρών οχημάτων κατά την παροχή πληροφοριών στους καταναλωτές σύμφωνα με την οδηγία 1999/94/ΕΚ του Ευρωπαϊκού Κοινοβουλίου και του Συμβουλίου

         [κοινοποιηθείσα υπό τον αριθμό C(2017) 3525]

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 1999/94/ΕΚ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου και τις εκπομπές CO2 όσον αφορά την εμπορία νέων επιβατηγών αυτοκινήτων (1), και ιδίως το άρθρο 9 παράγραφος 2 στοιχείο γ),
   Εκτιμώντας τα ακόλουθα:

               (1)

               O νέος ευρωπαϊκός κύκλος οδήγησης (New European Test Cycle ή NEDC), ο οποίος χρησιμοποιείται επί του παρόντος δυνάμει του κανονισμού (ΕΚ) αριθ. 692/2008 της Επιτροπής (2) αλλά δεν ανταποκρίνεται πλέον στις σημερινές συνθήκες οδήγησης ούτε στις σημερινές τεχνολογίες οχημάτων, θα αντικατασταθεί από μια νέα κανονιστική διαδικασία δοκιμών για τη μέτρηση των εκπομπών CO2 και της κατανάλωσης καυσίμου των ελαφρών οχημάτων —την παγκόσμια εναρμονισμένη διαδικασία δοκιμών ελαφρών οχημάτων (World Harmonised Light Vehicles Test Procedure ή WLTP)—, η οποία θεσπίζεται με τον κανονισμό C(2017) 3521 της Επιτροπής (3). Η WLTP θα διαμορφώσει αυστηρότερες συνθήκες δοκιμών καθώς και ρεαλιστικότερες τιμές κατανάλωσης καυσίμου και εκπομπών CO2 προς όφελος των καταναλωτών. Οι απαιτήσεις σχετικά με την ενημέρωση του καταναλωτή θα πρέπει να περιλαμβάνουν τον τρόπο με τον οποίο θα εξασφαλίζεται η πρόσβαση σε αυτές τις βελτιωμένες πληροφορίες, ώστε να είναι δυνατή η απαραίτητη συγκρισιμότητα των εν λόγω πληροφοριών.

               (2)

               Σκοπός της οδηγίας 1999/94/ΕΚ είναι να διασφαλιστεί ότι διατίθενται στους καταναλωτές πληροφορίες σχετικά με την κατανάλωση καυσίμου και τις εκπομπές CO2 των νέων επιβατηγών αυτοκινήτων που προορίζονται για πώληση ή για χρηματοδοτική μίσθωση στην Ένωση, έτσι ώστε όταν οι καταναλωτές αγοράζουν αυτοκίνητο να μπορούν να κάνουν τεκμηριωμένη επιλογή. Η εν λόγω οδηγία απαιτεί, όσον αφορά τα νέα επιβατηγά αυτοκίνητα, να παρέχονται στους καταναλωτές πληροφορίες σχετικά με την επίσημη κατανάλωση καυσίμου και τις επίσημες ειδικές εκπομπές CO2 των νέων επιβατηγών αυτοκινήτων, όπως ορίζεται στο άρθρο 2 σημεία 5) και 6) της εν λόγω οδηγίας. Οι τιμές που πρέπει να χρησιμοποιούνται είναι εκείνες που έχουν λάβει έγκριση τύπου και που μετρώνται από την αρχή έγκρισης τύπου σύμφωνα με τις διατάξεις του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου (4) και του κανονισμού (ΕΚ) αριθ. 692/2008, ιδίως του παραρτήματος XII, και οι οποίες περιλαμβάνονται στο παράρτημα VIII της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (5). Οι τιμές αυτές πρέπει να επισυνάπτονται στο πιστοποιητικό έγκρισης ΕΚ τύπου οχήματος και να περιλαμβάνονται στο πιστοποιητικό συμμόρφωσης.

               (3)

               Η WLTP θα καθιερωθεί σταδιακά, αρχικά σε νέους τύπους επιβατηγών οχημάτων —όπως αυτοί περιγράφονται στο μέρος Β του παραρτήματος II της οδηγίας 2007/46/ΕΚ— από την 1η Σεπτεμβρίου 2017 και στη συνέχεια σε νέα επιβατηγά αυτοκίνητα από την 1η Σεπτεμβρίου 2018. Τα οχήματα τέλους σειράς, όπως ορίζονται στο άρθρο 3 σημείο 22) της οδηγίας 2007/46/ΕΚ, τα οποία έχουν λάβει έγκριση τύπου και έχουν υποβληθεί σε μετρήσεις σύμφωνα με τον NEDC, μπορούν να διατεθούν στην αγορά για περίοδο δώδεκα μηνών από την ημερομηνία λήξης της ισχύος της έγκρισης ΕΚ τύπου, δηλαδή έως τις 31 Αυγούστου 2019. Κατά συνέπεια, από την 1η Σεπτεμβρίου 2019 όλα τα νέα επιβατηγά αυτοκίνητα που διατίθενται στην αγορά της Ένωσης πρέπει να υποβάλλονται σε δοκιμές σύμφωνα με την WLTP.

               (4)

               Κατά τη διάρκεια της σταδιακής εφαρμογής της WLTP, το πιστοποιητικό έγκρισης ΕΚ τύπου και το πιστοποιητικό συμμόρφωσης οφείλουν να αναφέρουν τις τιμές κατανάλωσης καυσίμου και εκπομπών CO2 που έχουν λάβει έγκριση τύπου και έχουν μετρηθεί σύμφωνα με τον NEDC και/ή την WLTP. Για επιβατηγά αυτοκίνητα με έγκριση τύπου σύμφωνα με την WLTP, στο πιστοποιητικό συμμόρφωσης θα καταγράφονται τόσο οι τιμές WLTP όσο και οι τιμές NEDC όσον αφορά την κατανάλωση καυσίμου και τις εκπομπές CO2.

               (5)

               Για τη μεταβατική περίοδο της σταδιακής εφαρμογής της WLTP είναι συνεπώς σημαντικό να αποσαφηνιστεί ποιες τιμές πρέπει να χρησιμοποιούνται για την ενημέρωση των καταναλωτών δυνάμει της οδηγίας 1999/94/ΕΚ, ώστε να εξασφαλιστεί ότι οι πληροφορίες προς τους καταναλωτές παραμένουν συγκρίσιμες για όλα τα νέα επιβατηγά αυτοκίνητα και όλα τα κράτη μέλη.

               (6)

               Είναι ιδιαίτερα πιθανό οι τιμές κατανάλωσης καυσίμου και εκπομπών CO2 που μετρώνται σύμφωνα με την WLTP να διαφέρουν από εκείνες που μετρώνται σύμφωνα με τον NEDC. Οι τιμές της WLTP σε πολλές περιπτώσεις θα είναι υψηλότερες σε σύγκριση με εκείνες του NEDC για το ίδιο αυτοκίνητο. Επιπλέον, αντίθετα με τον NEDC, η WLTP παρέχει ειδικές τιμές κατανάλωσης καυσίμου και εκπομπών CO2 για κάθε μεμονωμένο αυτοκίνητο, αντικατοπτρίζοντας έτσι τις προδιαγραφές του οχήματος και τον προαιρετικό εξοπλισμό που επηρεάζουν τις τιμές αυτές. Με αυτόν τον τρόπο θα καταστεί δυνατή η παροχή ακριβέστερων και ρεαλιστικότερων πληροφοριών στους καταναλωτές σχετικά με κάθε νέο επιβατηγό αυτοκίνητο ή, στην περίπτωση ενός συγκεκριμένου μοντέλου αυτοκινήτου, σχετικά με το εύρος των πιθανών τιμών κατανάλωσης καυσίμου και εκπομπών CO2.

               (7)

               Τα αποτελέσματα των δοκιμών για τις τιμές κατανάλωσης καυσίμου και εκπομπών CO2 καταγράφονται για διάφορες φάσεις δοκιμής. Για οχήματα με έγκριση τύπου σύμφωνα με τον NEDC παρέχονται τιμές για την κυκλοφορία «εντός πόλεως» και «εκτός πόλεως», καθώς και τιμές «συνδυασμένη» και «σταθμισμένη, συνδυασμένη». Για οχήματα με έγκριση τύπου σύμφωνα με την WLTP παρέχονται τιμές για «χαμηλή», «μεσαία», «υψηλή» και «εξαιρετικά υψηλή», αλλά και τιμές «συνδυασμένη» και «σταθμισμένη, συνδυασμένη». Για να εξασφαλιστεί η συγκρισιμότητα, θα πρέπει να παρέχονται στους καταναλωτές τουλάχιστον οι τιμές «συνδυασμένη» της εφαρμοζόμενης μεθόδου δοκιμής.

               (8)

               Όταν παρέχονται πληροφορίες στους καταναλωτές σχετικά με την κατανάλωση καυσίμου ή τις εκπομπές CO2 οι οποίες βασίζονται σε μη εναρμονισμένα πρωτόκολλα δοκιμών στο πλαίσιο εθελοντικών προγραμμάτων των κατασκευαστών και είναι ξεχωριστές από τις ετικέτες, τους οδηγούς, τις αφίσες ή το διαφημιστικό υλικό που απαιτείται από την οδηγία 1999/94/ΕΚ, οι καταναλωτές θα πρέπει να έχουν πλήρη επίγνωση ότι οι εν λόγω τιμές βασίζονται σε μη εναρμονισμένα πρωτόκολλα δοκιμών. Για τη σύγκριση της κατανάλωσης καυσίμου ή των εκπομπών CO2 των νέων επιβατηγών αυτοκινήτων θα πρέπει να συνιστάται στους καταναλωτές να χρησιμοποιούν τις τιμές που έχουν μετρηθεί και έχουν λάβει έγκριση τύπου σύμφωνα με εναρμονισμένο πρωτόκολλο δοκιμών της ΕΕ.

               (9)

               Κατά τη μεταφορά της οδηγίας 1999/94/ΕΚ ορισμένα κράτη μέλη επέλεξαν να συμπεριλάβουν στις ετικέτες των αυτοκινήτων πληροφορίες σχετικά με τους ατμοσφαιρικούς ρύπους πέραν των πληροφοριών σχετικά με την κατανάλωση καυσίμου και τις ειδικές εκπομπές CO2. Με την καθιέρωση της WLTP και της διαδικασίας δοκιμής εκπομπών σε πραγματικές συνθήκες οδήγησης (RDE) καθώς και με τις νέες απαιτήσεις σχετικά με τη δήλωση —στο πιστοποιητικό συμμόρφωσης των νέων αυτοκινήτων— μέγιστης τιμής εκπομπών σε πραγματικές συνθήκες οδήγησης (6), οι πληροφορίες σχετικά με τους ατμοσφαιρικούς ρύπους θα είναι διαθέσιμες από την 1η Σεπτεμβρίου 2017 για όλους τους νέους τύπους οχημάτων και από την 1η Σεπτεμβρίου 2019 για όλα τα νέα οχήματα. Σύμφωνα με τη σύσταση του Ευρωπαϊκού Κοινοβουλίου σε συνέχεια της έρευνας σχετικά με τις μετρήσεις εκπομπών στην αυτοκινητοβιομηχανία (7), τα κράτη μέλη θα πρέπει να εξετάσουν την πιθανότητα να παράσχουν τέτοιου είδους πληροφορίες στους καταναλωτές με σκοπό τη μεγαλύτερη ευαισθητοποίησή τους, έτσι ώστε να κάνουν τεκμηριωμένες επιλογές κατά την αγορά αυτοκινήτου.

               (10)

               Για να εξασφαλιστεί ότι οι καταναλωτές αντιλαμβάνονται πλήρως τις συνέπειες της μετάβασης στην WLTP, όλοι οι εμπλεκόμενοι παράγοντες θα πρέπει να διεξαγάγουν ενημερωτικές εκστρατείες ή να συνεισφέρουν σε αυτές, με σκοπό να διασαφηνιστούν οι συνέπειες της νέας διαδικασίας δοκιμών στις τιμές κατανάλωσης καυσίμου και εκπομπών CO2. Στις ενημερωτικές αυτές εκστρατείες θα πρέπει να συμμετάσχουν δημόσιες αρχές, ενώσεις των καταναλωτών, περιβαλλοντικές και μη κυβερνητικές οργανώσεις, σωματεία οδηγών, καθώς και η αυτοκινητοβιομηχανία.

               (11)

               Ύστερα από τη διεξαγωγή διαβουλεύσεων με την ομάδα εμπειρογνωμόνων για τη χάραξη και την εφαρμογή πολιτικής για τις εκπομπές CO2 από οδικά οχήματα, με εμπειρογνώμονες της βιομηχανίας, ενώσεις καταναλωτών και άλλες μη κυβερνητικές οργανώσεις καθώς και με τα κράτη μέλη, η Επιτροπή θεωρεί σκόπιμο να διατυπώσει συστάσεις σχετικά με τους τρόπους με τους οποίους θα πρέπει να εκφράζονται —στο πλαίσιο της ενημέρωσης των καταναλωτών— η επίσημη κατανάλωση καυσίμου και οι επίσημες ειδικές εκπομπές CO2 των νέων επιβατηγών αυτοκινήτων.

               (12)

               Θα πρέπει να εκδοθεί σύσταση με σκοπό να δοθεί η δυνατότητα στους καταναλωτές να κάνουν τεκμηριωμένες επιλογές και να ενθαρρυνθεί η εναρμονισμένη εφαρμογή της οδηγίας 1999/94/ΕΚ σε όλη την Ένωση.

               (13)

               Τα μέτρα που προβλέπονται στην παρούσα σύσταση είναι σύμφωνα με τη γνώμη της επιτροπής που συστάθηκε δυνάμει του άρθρου 10 της οδηγίας 1999/94/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει να εξασφαλίσουν ότι οι τιμές του NEDC που καταγράφονται στα πιστοποιητικά συμμόρφωσης των πρωτοταξινομούμενων αυτοκινήτων χρησιμοποιούνται για τη γνωστοποίηση στους καταναλωτές της επίσημης κατανάλωσης καυσίμου και των επίσημων ειδικών εκπομπών CO2, όπως ορίζεται στο άρθρο 2 σημεία 5) και 6) της οδηγίας 1999/94/ΕΚ, έως τις 31 Δεκεμβρίου 2018, ημερομηνία μετά την οποία όλα τα νέα οχήματα που διατίθενται στην αγορά της Ένωσης θα υποβάλλονται σε δοκιμές και έγκριση τύπου σύμφωνα με την WLTP.

               2.

               Από την 1η Ιανουαρίου 2019 τα κράτη μέλη θα πρέπει να εξασφαλίσουν ότι για την ενημέρωση των καταναλωτών χρησιμοποιούνται μόνο οι τιμές κατανάλωσης καυσίμου και εκπομπών CO2 που βασίζονται στην WLTP.

               3.

               Τα κράτη μέλη θα πρέπει να εξασφαλίσουν ότι μετά την 1η Ιανουαρίου 2019, όταν τα οχήματα τέλους σειράς μπορεί να εξακολουθούν να έχουν τιμές μόνο με βάση τον NEDC, οι τιμές αυτές συνοδεύονται από προειδοποίηση ότι το όχημα είναι τέλος σειράς και ότι οι τιμές δεν είναι συγκρίσιμες με εκείνες που βασίζονται στην WLTP.

               4.

               Τα κράτη μέλη θα πρέπει να εξασφαλίσουν ότι η ετικέτα η οποία επικολλάται ή τοποθετείται κοντά σε κάθε νέο επιβατηγό αυτοκίνητο στο σημείο πώλησης περιλαμβάνει πληροφορίες σχετικά με τις τιμές της επίσημης κατανάλωσης καυσίμου και των επίσημων ειδικών εκπομπών CO2 του οχήματος στο οποίο αναφέρεται.

               5.

               Τα κράτη μέλη θα πρέπει να εξασφαλίσουν ότι ο οδηγός οικονομίας καυσίμου και εκπομπών CO2, καθώς και η αφίσα ή ο πίνακας που αναρτάται στο σημείο πώλησης περιλαμβάνουν πληροφορίες σχετικά με τις τιμές της επίσημης κατανάλωσης καυσίμου και των επίσημων ειδικών εκπομπών CO2 του οχήματος στο οποίο αναφέρονται. Στις περιπτώσεις που ένα μοντέλο καλύπτει ομάδα περισσότερων παραλλαγών και/ή εκδόσεων, οι τιμές που θα γνωστοποιούνται θα πρέπει να αναφέρονται στο συγκεκριμένο όχημα με τις υψηλότερες τιμές εντός της ομάδας αυτής.

               6.

               Τα κράτη μέλη θα πρέπει να εξασφαλίσουν ότι το διαφημιστικό υλικό στο οποίο γίνεται μνεία σε οποιοδήποτε συγκεκριμένο μοντέλο, σε έκδοση ή σε παραλλαγή νέου επιβατηγού αυτοκινήτου περιλαμβάνει και πληροφορίες σχετικά με τις τιμές της επίσημης κατανάλωσης καυσίμου και των επίσημων ειδικών εκπομπών CO2 του οχήματος στο οποίο αναφέρεται. Όταν το διαφημιστικό υλικό παραπέμπει σε περισσότερα από ένα μοντέλα, τα κράτη μέλη θα πρέπει να εξασφαλίσουν ότι οι πληροφορίες περιλαμβάνουν τις τιμές της επίσημης κατανάλωσης καυσίμου και των επίσημων ειδικών εκπομπών CO2 όλων των οχημάτων στα οποία αναφέρεται ή το εύρος μεταξύ των χειρότερων και των καλύτερων τιμών όλων των οχημάτων στα οποία αναφέρεται. Για οχήματα με έγκριση τύπου σύμφωνα με την WLTP, οι χειρότερες και οι καλύτερες τιμές θα πρέπει να αντιστοιχούν στις τιμές των νέων επιβατηγών οχημάτων που διατίθενται στην αγορά, όπως αυτές καταγράφονται στο πιστοποιητικό συμμόρφωσης.

               7.

               Τα κράτη μέλη θα πρέπει να εξασφαλίσουν ότι το διαφημιστικό υλικό που διατίθεται με ηλεκτρονικά μέσα και με το οποίο μπορούν οι καταναλωτές να διαμορφώσουν ένα συγκεκριμένο όχημα, όπως οι επιγραμμικές εφαρμογές διαμόρφωσης αυτοκινήτου (car configurators), καταδεικνύει σαφώς στους καταναλωτές πώς τα διάφορα είδη εξοπλισμού και οι διαφορετικές πρόσθετες επιλογές επηρεάζουν τις τιμές κατανάλωσης καυσίμου και εκπομπών CO2, οι οποίες έχουν μετρηθεί και λάβει έγκριση τύπου σύμφωνα με την WLTP.

               8.

               Στην περίπτωση που τα κράτη μέλη επιτρέψουν να αναγράφονται οι τιμές κατανάλωσης καυσίμου και εκπομπών CO2 βάσει της WLTP ως συμπληρωματική ενημέρωση πριν από την 1η Ιανουαρίου 2019, με σκοπό να έχουν οι καταναλωτές πρόσβαση το συντομότερο δυνατόν σε τιμές εκπομπών CO2 και κατανάλωσης καυσίμου αντιπροσωπευτικότερες των πραγματικών συνθηκών οδήγησης, τα κράτη μέλη θα πρέπει να εξασφαλίσουν ότι οι συμπληρωματικές πληροφορίες παρουσιάζονται με τρόπο σαφή και ξεχωριστά από τις ετικέτες, τους οδηγούς, τις αφίσες ή το διαφημιστικό υλικό που απαιτείται από την οδηγία 1999/94/ΕΚ και ότι περιλαμβάνουν το ακόλουθο κείμενο:
               «Από την 1η Σεπτεμβρίου 2017 η έγκριση τύπου ορισμένων νέων οχημάτων θα δίνεται βάσει της παγκόσμιας εναρμονισμένης διαδικασίας δοκιμών ελαφρών οχημάτων (World Harmonised Light Vehicle Test Procedure — WLTP), η οποία αποτελεί νέα, πιο ρεαλιστική διαδικασία δοκιμών για τη μέτρηση της κατανάλωσης καυσίμου και των εκπομπών CO2. Από την 1η Σεπτεμβρίου 2018 η WLTP θα αντικαταστήσει πλήρως τον νέο ευρωπαϊκό κύκλο οδήγησης (New European Drive Cycle — NEDC), ο οποίος είναι η τρέχουσα διαδικασία δοκιμών. Λόγω των ρεαλιστικότερων συνθηκών των δοκιμών, η κατανάλωση καυσίμου και οι εκπομπές CO2 που μετρώνται με την WLTP είναι σε πολλές περιπτώσεις υψηλότερες σε σύγκριση με εκείνες που μετρώνται με τον NEDC.».

               9.

               Τα κράτη μέλη θα πρέπει να εξασφαλίσουν ότι οι καταναλωτές, προτού αποφασίσουν για την αγορά αυτοκινήτου, είναι ενήμεροι σχετικά με τις αλλαγές στις τιμές κατανάλωσης καυσίμου και εκπομπών CO2 που απορρέουν από την καθιέρωση της WLTP και σχετικά με τις συνέπειες που μπορεί να έχουν οι αλλαγές αυτές κατά τη στιγμή της ταξινόμησης.

               10.

               Τα κράτη μέλη θα πρέπει να εξασφαλίσουν ότι οι τιμές της επίσημης κατανάλωσης καυσίμου και των επίσημων ειδικών εκπομπών CO2 περιλαμβάνουν τουλάχιστον τις τιμές «συνδυασμένη», οι οποίες έχουν μετρηθεί σύμφωνα με τη σχετική διαδικασία δοκιμών.

               11.

               Όταν παρέχονται πληροφορίες στους καταναλωτές σχετικά με την κατανάλωση καυσίμου ή τις εκπομπές CO2, οι οποίες βασίζονται σε μη εναρμονισμένα πρωτόκολλα δοκιμών στο πλαίσιο εθελοντικών προγραμμάτων των κατασκευαστών και είναι ξεχωριστές από τις ετικέτες, τους οδηγούς, τις αφίσες ή το διαφημιστικό υλικό που απαιτείται από την οδηγία 1999/94/ΕΚ, τα κράτη μέλη θα πρέπει να εξασφαλίσουν ότι μεταξύ αυτών των πληροφοριών περιλαμβάνονται και οι ακόλουθες:
               «Οι αναφερόμενες τιμές κατανάλωσης καυσίμου και εκπομπών CO2 βασίζονται σε μη εναρμονισμένα πρωτόκολλα δοκιμών. Παρέχονται μόνο για ενημερωτικούς σκοπούς. Για να συγκρίνετε τις τιμές κατανάλωσης καυσίμου ή εκπομπών CO2 ενός νέου επιβατηγού αυτοκινήτου με βάση ένα εναρμονισμένο πρωτόκολλο δοκιμών ΕΕ, θα πρέπει να χρησιμοποιήσετε τις επίσημες τιμές κατανάλωσης καυσίμου ή εκπομπών CO2: [να προστεθεί σύνδεσμος για τον ιστότοπο όπου παρέχονται οι εν λόγω τιμές].».

               12.

               Τα κράτη μέλη θα πρέπει επίσης να εξετάσουν την πιθανότητα να συμπεριλάβουν την πληροφορία σχετικά με τη μέγιστη τιμή ατμοσφαιρικής ρύπανσης σε συνθήκες πραγματικής οδήγησης, η οποία καταγράφεται στο πιστοποιητικό συμμόρφωσης κάθε αυτοκινήτου, στην ετικέτα που επικολλάται ή τοποθετείται κοντά σε κάθε νέο επιβατηγό αυτοκίνητο στο σημείο πώλησης.

               13.

               Τα κράτη μέλη θα πρέπει να εξασφαλίσουν ότι θα διεξαχθούν κατάλληλες ενημερωτικές εκστρατείες με τις οποίες θα εξηγείται στους καταναλωτές η καθιέρωση της WLTP και οι συνέπειές της όσον αφορά τις τιμές κατανάλωσης καυσίμου και εκπομπών CO2, και ιδίως η αύξηση των τιμών αυτών συγκριτικά με τις τιμές που προκύπτουν από τον NEDC, καθώς και η σημασία των τιμών που προκύπτουν από διαφορετικές φάσεις των δοκιμών.

               14.

               Η παρούσα σύσταση απευθύνεται στα κράτη μέλη.

      Βρυξέλλες, 31 Μαΐου 2017.

            Για την Επιτροπή

         Miguel ARIAS CAÑETE

            Μέλος της Επιτροπής

      (1)  ΕΕ L 12 της 18.1.2000, σ. 16.

      (2)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).

      (3)  Κανονισμός C(2017) 3521 της Επιτροπής, της 1ης Ιουνίου 2017, για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκίνητων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και την κατάργηση του κανονισμού (ΕΚ) αριθ. 692/2008 (δεν έχει δημοσιευθεί ακόμα στην Επίσημη Εφημερίδα).

      (4)  Κανονισμός (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 171 της 29.6.2007, σ. 1).

      (5)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 263 της 9.10.2007, σ. 1).

      (6)  Κανονισμός (ΕΕ) 2016/646 της Επιτροπής, της 20ής Απριλίου 2016, για την τροποποίηση του κανονισμού (ΕΚ) αριθ. 692/2008 όσον αφορά τις εκπομπές από ελαφρά επιβατηγά και εμπορικά οχήματα (Euro 6) (ΕΕ L 109 της 26.4.2016, σ. 1).

      (7)  P8_TA(2017)0100.


Avis juridique important

|

31979K0702

79/702/ΕΚΑΧ: Σύσταση της Επιτροπής της 25ης Ιουλίου 1979 περί τροποποιήσεως και παρεκκλίσεως από τή σύσταση αριθ. 1—64 της Ανωτάτης Αρχής σχετική με την αύξηση της προστασίας των προϊόντων σιδήρου και χάλυβα στην περιφέρεια της Κοινότητας

Επίσημη Εφημερίδα αριθ. L 207 της 15/08/1979 σ. 0030 - 0031 Ελληνική ειδική έκδοση: Κεφάλαιο 11 τόμος 15 σ. 0170  Ισπανική ειδική έκδοση: Κεφάλαιο 11 τόμος 11 σ. 0245  Πορτογαλική ειδική έκδοση : Κεφάλαιο 11 τόμος 11 σ. 0245

ΣΥΣΤΑΣΗ ΤΗΣ ΕΠΙΤΡΟΠΗΣ της 25ης Ιουλίου 1979 περί  τροποποιήσεως και παρεκκλίσεως από τη σύσταση αριθ. 1-64 της Ανωτάτης  Αρχής «σχετική με την αύξηση της προστασίας των προϊόντων σιδήρου και  χάλυβος στην περιφέρεια της Κοινότητος»(79/702/ΕΚΑΧ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη περί ιδρύσεως της  Ευρωπαϊκής Κοινότητος νθρακος και Χάλυβος,τη σύσταση αριθ. 1-64 της  Ανωτάτης Αρχής της 15ης Ιανουαρίου 1964 προς τις κυβερνήσεις των κρατών  μελών, σχετική με την αύξηση της προστασίας των προϊόντων σιδήρου και  χάλυβος στην περιφέρεια της Κοινότητος (1), όπως τροποποιήθηκε από τη  σύσταση αριθ. 1905/78 ΕΚΑΧ της 28ης Ιουλίου 1978(2), και ιδίως το άρθρο  3,(1) ΕΕ αριθ. 8 της 22.1.1964, σ. 99/64.(2) ΕΕ αριθ. Ν 217 της  8.9.1978, σ. 5.την απόφαση της 18ης Δεκεμβρίου 1978 των αντιπροσώπων  των κρατών μελών συνελθόντων στα πλαίσια του Συμβουλίου (3),(3) ΕΕ  αριθ. Ν 10 της 16.1.1979, σ. 12.Εκτιμώντας:ότι, αφενός, υπάρχει θέμα  καταργήσεως του ελέγχου της χρήσεως των φύλλων εκ σιδήρου ή χάλυβος που  προορίζονται για την κατασκευή του λευκοσιδήρου (διάκριση 73.12 Β Ι του  Κοινού Δασμολογίου) δεδομένου ότι ο δασμός που εφαρμόζεται στα προϊόντα  αυτά είναι ο ίδιος (8%) μ’εκείνον που αναφέρεται στα έτερα φύλλα εκ  σιδήρου και χάλυβος της διακρίσεως 73.12 Β ΙΙ και ότι υπάρχει θέμα, προς  το σκοπό αυτό, καταργήσεως, στον πίνακα που είναι προσαρτημένος στη  σύσταση αριθ. 1-64, όπως αυτή τροποποιήθηκε από τη σύσταση αριθ. 1905/78  ΕΚΑΧ, της παραπομπής α στη διάκριση 73.12 Β Ι και της υποσημειώσεως  α) ότι αφετέρου, είναι σκόπιμο να γίνει ομοιομορφοποίηση σε κοινοτικό  επίπεδο των τελωνειακών ελέγχων σχετικών με τη χρήση των προϊόντων που  εισάγονται με δασμολογικό ευεργέτημα σε συνάρτηση με τον ειδικό τους  προορισμό, ιδίως στη ναυπήγηση, επεκτείνοντας στα προϊόντα ΕΚΑΧ τους  κανόνες που εφαρμόζονται στα ανάλογα προϊόντα των τομέων της ΕΟΚ ότι,  προς το σκοπό αυτό, είναι σκόπιμο να εφαρμοσθούν, αφενός, σε ωρισμένα  ημικατειργασμένα προϊόντα σε ρόλους για λαμαρίνες και προοριζόμενα για  επανέλαση, της διακρίσεως 73.08 Α του Κοινού Δασμολογίου, οι διατάξεις  του κανονισμού (ΕΟΚ) αριθ. 1535/77 της Επιτροπής της 4ης Ιουλίου 1977  (4) που τροποποιήθηκε από τον κανονισμό (ΕΟΚ) αριθ. 2697/77 (5) και,  αφετέρου, στα υλικά που προορίζονται για τη ναυπήγηση και εισάγονται, με  δασμολογικό ευεργέτημα βάσει της αποφάσεως των αντιπροσώπων των κρατών  μελών συνελθόντων στα πλαίσια του Συμβουλίου, της 13ης Ιανουαρίου 1975,  οι διατάξεις του κανονισμού (ΕΟΚ) αριθ. 2695/77 (6) της 7ης Δεκεμβρίου  1977, που τροποποιήθηκε από τον κανονισμό (ΕΟΚ) αριθ. 2788/78 (7),(4)  ΕΕ αριθ. Ν 171 της 9.7.1977, σ. 1.(5) ΕΕ αριθ. Ν 314 της 8.12.1977, σ.  21.(6) ΕΕ αριθ. Ν 314 της 8.12.1977, σ. 14.(7) ΕΕ αριθ. Ν 333 της  30.11.1978, σ. 25.ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:ρθρο 1Στον πίνακα που  είναι προσαρτημένος στη σύσταση αριθ. 1-64 της Ανωτάτης Αρχής της 15ης  Ιανουαρίου 1964, όπως τροποποιήθηκε από τη σύσταση αριθ. 1905/78 ΕΚΑΧ, η  παραπομπή α στη διάκριση 73.12 Β Ι καταργείται. Το ίδιο συμβαίνει με την  υποσημείωση α.ρθρο 2Τα κράτη μέλη εξουσιοδοτούνται να παρεκκλίνουν  από τις υποχρεώσεις που προκύπτουν από το άρθρο 1 της συστάσεως αριθ. 1- 64 της Ανωτάτης Αρχής της 15ης Ιανουαρίου 1964, στο μέτρο που είναι  αναγκαίο για να εφαρμοσθούν στην εισαγωγή ημικατεργασμένων προϊόντων σε  ρόλους για λαμαρίνες εκ σιδήρου ή χάλυβος, πλάτους μικρότερου από 1,50  μέτρο και προοριζομένων για επανέλαση, της δασμολογικής κλάσεως 73.08 Α  του Κοινού Δασμολογίου, οι διατάξεις του κανονισμού (ΕΟΚ) αριθ. 1535/77  της Επιτροπής, όπως τροποποιήθηκε από τον κανονισμό (ΕΟΚ) αριθ. 2697/77,  οι οποίες καθορίζουν τους όρους στους οποίους υπόκειται η εισδοχή  ωρισμένων εμπορευμάτων με το ευργέτημα ενός ευνοϊκού τελωνειακού  καθεστώτος κατά την εισαγωγή, λόγω του ειδικού προορισμού τους.ρθρο  3Τα κράτη μέλη εξουσιοδοτούνται να παρεκκλίνουν από τις υποχρεώσεις που  προκύπτουν από το άρθρο 1 της συστάσεως αριθ. 1-64 της Ανωτάτης Αρχής  της 15ης Ιανουαρίου 1964, στο μέτρο που είναι αναγκαίο για να  εφαρμοσθούν στα προϊόντα που υπάγονται στη συνθήκη περί ιδρύσεως της  Ευρωπαϊκής Κοινότητος νθρακος και Χάλυβος και προορίζονται να  ενσωματωθούν στα πλοία των κλάσεων 89.01 Α, 89.01 Β Ι, 89.02 Α, 89.02 Β  Ι και 89.03 Α του Κοινού Δασμολογίου, προς το σκοπό της κατασκευής,  επισκευής, συντηρήσεως ή μετασκευής τους ή την εξάρτηση και τον  εφοδιασμό των πλοίων αυτών, οι διατάξεις του κανονισμού (ΕΟΚ) αριθ.  2695/77 της Επιτροπής, της 7ης Δεκεμβρίου 1977, που τροποποιήθηκε από  τον κανονισμό (ΕΟΚ) αριθ. 2788/78, ο οποίος καθορίζει τους όρους στους  οποίους υπόκειται η εισδοχή προϊόντων που προορίζονται για ορισμένες  κατηγορίες αεροσκαφών ή πλοίων με το ευεργέτημα ενός ευνοϊκού  δασμολογικού καθεστώτος κατά την εισαγωγή.ρθρο 4Τα κράτη μέλη  λαμβάνουν όλα τα αναγκαία μέτρα για να συμμορφωθούν στην παρούσα  σύσταση.ρθρο 5Η παρούσα σύσταση κοινοποιείται στα κράτη μέλη και  δημοσιεύεται στην Επίσημη Εφημερίδα των Ευρωπαϊκών Κοινοτήτων.Έγινε  στις Βρυξέλλες, στις 25 Ιουλίου 1979.Για την ΕπιτροπήWilhelm  HAFERKAMPΑντιπρόεδρος


Avis juridique important

|

32002H0175

Σύσταση της Επιτροπής, της 22ας Φεβρουαρίου 2002, για τροποποίηση της σύστασης 98/195/ΕΚ, όπως τροποποιήθηκε τελευταία από τη σύσταση 2000/263/ΕΚ, σχετικά με τη διασύνδεση σε ελευθερωμένη αγορά τηλεπικοινωνιών (Μέρος 1 — Τιμολόγηση της διασύνδεσης) (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 561]

Επίσημη Εφημερίδα αριθ. L 058 της 28/02/2002 σ. 0056 - 0056

Σύσταση της Επιτροπήςτης 22ας Φεβρουαρίου 2002για τροποποίηση της σύστασης 98/195/ΕΚ, όπως τροποποιήθηκε τελευταία από τη σύσταση 2000/263/ΕΚ, σχετικά με τη διασύνδεση σε ελευθερωμένη αγορά τηλεπικοινωνιών(Μέρος 1 - Τιμολόγηση της διασύνδεσης)[κοινοποιηθείσα υπό τον αριθμό Ε(2002) 561](Κείμενο που παρουσιάζει ενδιαφέρον για τον ΕΟΧ)(2002/175/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 97/33/EΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ONP)(1), όπως τροποποιήθηκε απο την οδηγία 98/61/ΕΚ(2), και ιδίως το άρθρο 7 παράγραφος 5,τη γνωμοδότηση της συμβουλευτικής επιτροπής του άρθρου 9 παράγραφος 1 της οδηγίας 90/387/EΟΚ του Συμβουλίου, της 28ης Ιουνίου 1990, για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου(3), όπως τροποποιήθηκε από την οδηγία 97/51/ΕΚ του Ευρωπαϊκού Κοινοβουλίου και του Συμβουλίου(4),Εκτιμώντας τα ακόλουθα:(1) Στο σημείο 9 της σύστασης 98/195/ΕΚ της Επιτροπής, της 8ης Ιανουαρίου 1998, για τη διασύνδεση σε ελεύθερη αγορά τηλεπικοινωνιών (Μέρος 1 - Τιμολόγηση της διασύνδεσης)(5), όπως τροποποιήθηκε τελευταία από τη σύσταση 2000/263/ΕΚ(6), δηλώνεται ότι η σύσταση θα αναθεωρηθεί από την Επιτροπή έως τις 31 Δεκεμβρίου 2000. Επισημάνθηκε ιδίως ότι θα πρέπει να γίνει αξιολόγηση της ανάγκης συνέχισης της δημοσίευσης των τελών "βέλτιστης τρέχουσας πρακτικής".(2) Στην έκτη και έβδομη έκθεση της Επιτροπής για την εφαρμογή της δέσμης κανονιστικών ρυθμίσεων στον τομέα των τηλεπικοινωνιών(7), σημειώνεται η σταδιακή μείωση των τελών διασύνδεσης στην Κοινότητα στα επίπεδα που δημοσιεύοται στις συστάσεις τιμών της Επιτροπής για βέλτιστη πρακτική(8), καθώς και η διευρυνόμενη διάθεση συστημάτων λογιστικής κόστους για φορείς εκμετάλλευσης που υπέχουν υποχρεώσεις διασύνδεσης και, ως εκ τούτου, από την 1η Ιανουαρίου 2002 δεν θεωρείται πλέον απαραίτητη η αναφορά στη μέθοδο της "βέλτιστης τρέχουσας πρακτικής" και της επικαιροποίησης της σύστασης των τιμών, όπως περιλαμβανόταν αρχικά στη σύσταση 98/195/ΕΚ.(3) Λοιπά στοιχεία της σύστασης εξακολουθούν να παρέχουν καθοδήγηση στις εθνικές κανονιστικές αρχές και θα πρέπει να διατηρηθούν,ΣΥΝΙΣΤΑ:Άρθρο 1Η σύσταση 98/195/ΕΚ, όπως τροποποιήθηκε τελευταία από τη σύσταση 2000/263/ΕΚ, τροποποιείται ως εξής:Διαγράφονται τα σημεία 4, 4α, 5 και 9 της σύστασης, καθώς και το παράρτημα ΙΙ.Άρθρο 2Η παρούσα σύσταση απευθύνεται στα κράτη μέλη.Βρυξέλλες, 22 Φεβρουαρίου 2002.Για την ΕπιτροπήErkki LiikanenΜέλος της Επιτροπής(1) ΕΕ L 199 της 26.7.1997, σ. 32.(2) ΕΕ L 268 της 3.10.1998, σ. 37.(3) ΕΕ L 192 της 24.7.1990, σ. 1.(4) ΕΕ L 295 της 29.10.1997, σ. 23.(5) ΕΕ L 73 της 12.3.1998, σ. 42.(6) ΕΕ L 83 της 4.4.2000, σ. 30.(7) COM(2000) 814 της 7.11.12.2000 και COM(2001) 706 της 26.11.2001.(8)>ΘΕΣΗ ΠΙΝΑΚΑ>


Avis juridique important

|

31986H0458

86/458/ΕΟΚ: Σύσταση του Συμβουλίου της 15ης Σεπτεμβρίου 1986 περί των υπηκόων του Μεγάλου Δουκάτου του Λουξεμβούργου, οι οποίοι είναι κάτοχοι διπλώματος γενικής ιατρικής το οποίο έχει χορηγηθεί σε τρίτο κράτος

Επίσημη Εφημερίδα αριθ. L 267 της 19/09/1986 σ. 0030 - 0030

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 15ης Σεπτεμβρίου 1986  περί των υπηκόων του Μεγάλου Δουκάτου του Λουξεμβούργου, οι οποίοι είναι κάτοχοι διπλώματος γενικής ιατρικής το οποίο έχει χορηγηθεί σε τρίτο κράτος  (86/458/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Διαπιστώνοντας ότι η οδηγία 86/457/ΕΟΚ του Συμβουλίου της 15ης Σεπτεμβρίου 1986 περί ειδικής εκπαιδεύσεως στη γενική ιατρική (1) αφορά μόνο τα διπλώματα, πιστοποιητικά και άλλους τίτλους που χορηγούνται σε κράτος μέλος·  Επιθυμώντας εντούτοις να λάβει υπόψη την ιδιάζουσα θέση των υπηκόοων του Λουξεμβούργου, οι οποίοι πραγματοποίησαν τις σπουδές τους σε τρίτο κράτος, δεδομένου ότι στο Μεγάλο Δουκάτο του Λουξεμβούργου δεν παρέχεται ειδική εκπαίδευση στη γενική ιατρική,  ΣΥΝΙΣΤΑ στις κυβερνήσεις των άλλων κρατών μελών να διευκολύνουν την πρόσβαση στις δραστηριότητες του ιατρού, με την ιδιότητα του γενικού ιατρού, και την άσκησή τους εντός της Κοινότητας στους υπηκόους του Μεγάλου Δουκάτου του Λουξεμβούργου τους φέροντες δίπλωμα που πιστοποιεί ειδική εκπαίδευση στη γενική ιατρική που έχει εκδοθεί σε τρίτο κράτος και έχει αναγνωρισθεί από το Υπουργείο Υγείας του Λουξεμβούργου.  Βρυξέλλες, 15 Σεπτεμβρίου 1986.  Για το Συμβούλιο  Ο Πρόεδρος  G. HOWE  (1) Βλέπε σελίδα 26 της παρούσας Επίσημης Εφημερίδας.


Avis juridique important

|

31981K1997

Σύσταση αριθ. 1997/81/ΕΚΑΧ τής Επιτροπής τής 3ης Ιουλίου 1981 περί τροποποιήσεως τής συστάσεως αριθ. 587/80/ΕΚΑΧ «περί τής κοινοτικής επιτηρήσεως τών εισαγωγών στήν Κοινότητα ορισμένων προϊόντων σιδήρου καί χάλυβος πού περιλαμβάνονται στή συνθήκη περί ιδρύσεως τής Ευρωπαϊκής Κοινότητος Άνθρακος καί Χάλυβος, καταγωγής τρίτων χωρών»

Επίσημη Εφημερίδα αριθ. L 194 της 17/07/1981 σ. 0020

***** ΣΥΣΤΑΣΗ αριθ. 1997/81/ΕΚΑΧ ΤΗΣ ΕΠΙΤΡΟΠΗΣ  της 3ης Ιουλίου 1981  περί τροποποιήσεως της συστάσεως αριθ. 587/80/ΕΚΑΧ «περί της κοινοτικής επιτηρήσεως των εισαγωγών στην Κοινότητα ορισμένων προϊόντων σιδήρου και χάλυβος που περιλαμβάνονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, καταγωγής τρίτων χωρών»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 74,  Εκτιμώντας:  ότι η σύσταση αριθ. 587/80/ΕΚΑΧ (1), η ισχύς της οποίας παρατάθηκε μέχρι τις 31 Δεκεμβρίου 1981 με τη σύσταση αριθ. 3384/80/ΕΚΑΧ (2), επιβάλλει κοινοτική επίβλεψη στις εισαγωγές ορισμένων προϊόντων σιδήρου και χάλυβος της ΕΚΑΧ στην Κοινότητα ·  ότι ορισμένες τρίτες χώρες, οι οποίες δεν περιλαμβάνονται στους καταλόγους που έχουν προσαρτηθεί στη σύσταση αριθ. 587/80/ΕΚΑΧ, συνήψαν με την Επιτροπή, για το 1981, διευθετήσεις περί των ανταλλαγών ορισμένων προϊόντων σιδήρου και χάλυβος της ΕΚΑΧ, και κατά συνέπεια πρέπει να τροποποιηθεί αυτή η σύσταση καταλλήλως,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Η σύσταση αριθ. 587/80/ΕΚΑΧ τροποποιείται ως εξής:  1. Το άρθρο 2 παράγραφος 2 υπό Α αντικαθίσταται από το ακόλουθο κείμενο:  «Α. Για τα προϊόντα τα οποία κατάγονται και προέρχονται απευθείας από μια από τις χώρες που απαριθμούνται στο παράρτημα ΙΙ, πλην της Βραζιλίας (κατευθείαν εισαγωγή) και για τα είδη χυτοσιδήρου που αναφέρονται στην κλάση 73.01 του Κοινού Δασμολογίου καταγωγής και αμέσου προελεύσεως Βραζιλίας:  α) εμπορική περιγραφή των προϊόντων, περιλαμβανομένου και του ακριβούς προσδιορισμού του είδους, ώστε να καταστεί δυνατός ο υπολογισμός της τιμής παραδόσεως βάσει του τιμοκαταλόγου που έχει επιλεχθεί·  β) την τιμή παραδόσεως στον τόπο προορισμού, ανά τόνο, με μνεία των τελωνειακών δασμών, του κόστους μεταφοράς και όλων των έκτακτων εξόδων, όλων των μειώσεων καθώς και όλων των άλλων δεδομένων τα οποία ελήφθηκαν υπόψη κατά τον υπολογισμό της τιμής ·  γ) μνεία:  i) του τιμοκαταλόγου του κοινοτικού παραγωγού ο οποίος επιλέχθηκε για τον υπολογισμό της τιμής και της ημερομηνίας αυτού του τιμοκαταλόγου, ή  ii) ενδεχομένως, της προσφοράς της τρίτης χώρας βάσει της οποίας έγινε ευθυγράμμιση των τιμών, των λεπτομερειών οι οποίες είναι απαραίτητες για τον προσδιορισμό της προσφοράς αυτής καθώς και της ημερομηνίας αυτής της προσφοράς, ή  iii) ενδεχομένως, άλλων τιμών (να αιτιολογηθούν)·  δ) ημερομηνία αναφοράς της φορτωτικής, αν είναι γνωστή.».  2. Το άρθρο 2 παράγραφος 2 υπό Β αντικαθίσταται από το ακόλουθο κείμενο:  «Β. Για τα προϊόντα καταγωγής μιας των χωρών που απαριθμούνται στο παράρτημα ΙΙ, πλην της Βραζιλίας, και για τα είδη χυτοσίδηρου που αναφέρονται στην κλάση 73.01 του Κοινού Δασμολογίου, καταγωγής Βραζιλίας, όταν τα προϊόντα αυτά προέρχονται από τρίτη χώρα πλην της χώρας καταγωγής (μη κατευθείαν εισαγωγή) και για τα προϊόντα καταγωγής τρίτης χώρας η οποία δεν απαριθμείται στα παραρτήματα Ι και ΙΙ:  α) πλήρη περιγραφή η οποία ανταποκρίνεται σε εκείνη που περιλαμβάνεται στη λίστα των προϊόντων στα οποία έχουν επιβληθεί τιμές βάσεως (1),  β) τιμή στα κοινοτικά σύνορα cif του εκτελωνισθέντος και εκφορτωθέντος προϊόντος, ανά τόνο, εκφρασμένη στο νόμισμα που ορίζεται στη σύμβαση.  (1) ΕΕ αριθ. L 344 της 31. 12. 1979, σ. 15.».  3. Το άρθρο 3 παράγραφος 1 υπό i αντικαθίσταται από το ακόλουθο κείμενο:  «i) τα προϊόντα που αναφέρονται στο παράρτημα ΙΙΙ Α, καταγωγής μιας των χωρών που απαριθμούνται στο παράρτημα ΙΙ, πλην της Βραζιλίας, και τα είδη χυτοσίδηρου που αναφέρονται στην κλάση 73.01 του Κοινού Δασμολογίου, καταγωγής Βραζιλίας, αλλά προελεύσεως τρίτης χώρας πλην της χώρας καταγωγής.».  4. Στο παράρτημα ΙΙ προστίθενται η Βραζιλία και η Νότιος Κορέα.  5. Στο παράρτημα ΙΙΙ Α ο αριθμός 73.02-11 του κώδικα NIMEXE αντικαθίσταται από τους αριθμούς 73.02-01 και 73.02-09.  Άρθρο 2  Η παρούσα σύσταση εφαρμόζεται από την ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων και μέχρι τις 31 Δεκεμβρίου 1981.  Άρθρο 3  Η παρούσα σύσταση απευθύνεται στα Κράτη μέλη.  Έγινε στις Βρυξέλλες, στις 3 Ιουλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 344 της 31. 12. 1979, σ. 15.  (2) ΕΕ αριθ. L 355 της 30. 12. 1980, σ. 42.


Avis juridique important

|

32002H0287

Σύσταση του Συμβουλίου, της 15ης Απριλίου 2002, όσον αφορά τον διορισμό του Αντιπροέδρου της Εκτελεστικής Επιτροπής της Ευρωπαϊκής Κεντρικής Τράπεζας

Επίσημη Εφημερίδα αριθ. L 101 της 17/04/2002 σ. 0017 - 0017

Σύσταση του Συμβουλίουτης 15ης Απριλίου 2002όσον αφορά τον διορισμό του Αντιπροέδρου της Εκτελεστικής Επιτροπής της Ευρωπαϊκής Κεντρικής Τράπεζας(2002/287/ΕΚ)ΤΟ ΣΥΜΒΟΥΛIΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 112 παράγραφος 2 στοιχείο β) και παράγραφος 4, το άρθρο 11 παράγραφος 2 και το άρθρο 43 παράγραφος 3 του πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,ΣΥΝIΣΤΑ:Το διορισμό του κυρίου Λουκά Δ. Παπαδήμου ως Αντιπροέδρου του Εκτελεστικού Συμβουλίου της Ευρωπαϊκής Κεντρικής Τράπεζας για θητεία οκτώ ετών από την 1η Ιουνίου 2002.Η παρούσα σύσταση υποβάλλεται προς λήψη απόφασης στους Αρχηγούς κρατών ή κυβερνήσεων των κρατών μελών τα οποία έχουν υιοθετήσει το ευρώ, μετά από διαβούλευση με το Ευρωπαϊκό Κοινοβούλιο και το Διοικητικό Συμβούλιο της Ευρωπαϊκής Κεντρικής Τράπεζας.Η παρούσα σύσταση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 15 Απριλίου 2002.Για το ΣυμβούλιοΟ ΠρόεδροςJ. Piqué I Camps


                  1.7.2017

                  EL

                  Επίσημη Εφημερίδα της Ευρωπαϊκής Ένωσης

                  C 212/14

            Σύσταση για απόφαση του Ευρωπαϊκού Κοινοβουλίου και του Συμβουλίου για την τροποποίηση του άρθρου 22 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας
      (ΕΚΤ/2017/18)

         (υποβάλλεται από την Ευρωπαϊκή Κεντρική Τράπεζα)

      (2017/C 212/04)

         ΑΙΤΙΟΛΟΓΙΚΗ ΕΚΘΕΣΗ

      I.   ΕΙΣΑΓΩΓΗ
      Στις 4 Μαρτίου 2015 το Γενικό Δικαστήριο αποφάνθηκε επί της υπόθεσης T-496/11, Ηνωμένο Βασίλειο της Μεγάλης Βρετανίας και της Βόρειας Ιρλανδίας κατά Ευρωπαϊκής Κεντρικής Τράπεζας (1). Στην απόφασή του έκρινε ότι η Ευρωπαϊκή Κεντρική Τράπεζα (ΕΚΤ) δεν διαθέτει την απαιτούμενη αρμοδιότητα ρύθμισης της δραστηριότητας των συστημάτων εκκαθάρισης, περιλαμβανομένων των κεντρικών αντισυμβαλλομένων. Για τον λόγο αυτό προέβη στην ακύρωση του πλαισίου του Ευρωσυστήματος για την πολιτική επίβλεψης, το οποίο η ΕΚΤ είχε δημοσιεύσει στις 5 Ιουλίου 2011, καθόσον επιβάλλει στους κεντρικούς αντισυμβαλλομένους υποχρέωση εγκατάστασης σε κράτος μέλος της ζώνης του ευρώ.
      Πάντως, το ίδιο το Γενικό Δικαστήριο επισήμανε ότι το άρθρο 129 παράγραφος 3 της Συνθήκης για τη λειτουργία της Ευρωπαϊκής Ένωσης προβλέπει απλοποιημένη διαδικασία τροποποίησης για ορισμένες από τις διατάξεις του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (στο εξής το «καταστατικό του ΕΣΚΤ»). Τούτο επιτρέπει στο Ευρωπαϊκό Κοινοβούλιο και στο Συμβούλιο να τροποποιήσουν το άρθρο 22 του καταστατικού του ΕΣΚΤ αποφασίζοντας με τη συνήθη νομοθετική διαδικασία, μετά από σύσταση της ΕΚΤ ή πρόταση της Επιτροπής. Το Γενικό Δικαστήριο έκρινε ότι εναπόκειται στην ΕΚΤ να ζητήσει από τον νομοθέτη της Ένωσης να τροποποιήσει το ως άνω άρθρο 22, εφόσον η ίδια εκτιμά ότι είναι αναγκαίο για την ορθή εκπλήρωση του καθήκοντος που προβλέπει το άρθρο 127 παράγραφος 2 τέταρτη περίπτωση της Συνθήκης.
      Σημαντικές εξελίξεις τόσο σε παγκόσμιο όσο και σε ευρωπαϊκό επίπεδο αναμένεται να εντείνουν τους κινδύνους που εγείρουν τα συστήματα εκκαθάρισης, ιδίως οι κεντρικοί αντισυμβαλλόμενοι, όσον αφορά την ομαλή λειτουργία των συστημάτων πληρωμών και την εφαρμογή της ενιαίας νομισματικής πολιτικής, επηρεάζοντας σε τελική ανάλυση τον πρωταρχικό στόχο του Ευρωσυστήματος που είναι η διατήρηση της σταθερότητας των τιμών.
      Ενόψει των παραπάνω η ΕΚΤ υποβάλλει την παρούσα σύσταση για απόφαση του Ευρωπαϊκού Κοινοβουλίου και του Συμβουλίου για την τροποποίηση του άρθρου 22 του καταστατικού του ΕΣΚΤ. Το διοικητικό συμβούλιο εξέδωσε τη σύσταση με ομόφωνη απόφαση, σύμφωνα με το άρθρο 40.3 του καταστατικού του ΕΣΚΤ. Η σύσταση θα δημοσιευθεί στην Επίσημη Εφημερίδα της Ευρωπαϊκής Ένωσης.
      II.   ΓΕΝΙΚΕΣ ΣΚΕΨΕΙΣ
      Οι διαταραχές που επηρεάζουν τους κεντρικούς αντισυμβαλλομένους μπορούν να έχουν αντίκτυπο στον πρωταρχικό στόχο του Ευρωσυστήματος, ήτοι στη διατήρηση της σταθερότητας των τιμών, μέσω διαφόρων διαύλων. Κατά πρώτον, μπορούν να επηρεάσουν τη θέση ρευστότητας των πιστωτικών ιδρυμάτων της ζώνης του ευρώ, διαταράσσοντας την ομαλή λειτουργία των συστημάτων πληρωμών στη ζώνη του ευρώ. Αυτό με τη σειρά του θα μπορούσε να οδηγήσει σε αυξημένη ζήτηση ρευστότητας κεντρικής τράπεζας και ενδεχομένως να δυσχεράνει την εφαρμογή της ενιαίας νομισματικής πολιτικής του Ευρωσυστήματος. Κατά δεύτερον, οι ως άνω διαταραχές μπορούν να παρακωλύσουν τη λειτουργία των τομέων εκείνων της χρηματοπιστωτικής αγοράς που έχουν καθοριστική σημασία για τη μετάδοση της νομισματικής πολιτικής.
      Το 2012 το Ευρωπαϊκό Κοινοβούλιο και το Συμβούλιο εξέδωσαν τον κανονισμό (ΕΕ) αριθ. 648/2012 (2), ο οποίος μεταξύ άλλων καθορίζει το αναγκαίο κανονιστικό και εποπτικό πλαίσιο που σκοπό έχει να εγγυηθεί την ασφάλεια και ευρωστία των κεντρικών αντισυμβαλλομένων και τη διαρκή συμμόρφωσή τους με αυστηρές απαιτήσεις όσον αφορά την οργάνωση, την άσκηση επιχειρηματικής δραστηριότητας και την προληπτική εποπτεία. Το κανονιστικό αυτό πλαίσιο περιλαμβάνει συλλογικές εποπτικές ρυθμίσεις υπό τη μορφή εποπτικών σωμάτων που προβλέπουν τη δυνατότητα παρέμβασης του Ευρωσυστήματος, μεταξύ άλλων σε ακραίες καταστάσεις στις οποίες ενδέχεται να διακυβεύεται η σταθερότητα του νομίσματος. Ακόμη, υπό το φως της αυξανόμενης συστημικής σημασίας των κεντρικών αντισυμβαλλομένων η Ευρωπαϊκή Επιτροπή ενέκρινε πρόταση κανονισμού σχετικά με πλαίσιο για την ανάκαμψη και εξυγίανση κεντρικών αντισυμβαλλομένων (3).
      Σημαντικές εξελίξεις τόσο σε παγκόσμιο όσο και σε ευρωπαϊκό επίπεδο αναμένεται να εντείνουν τους κινδύνους που εγείρουν τα συστήματα εκκαθάρισης, ιδίως οι κεντρικοί αντισυμβαλλόμενοι, όσον αφορά την ομαλή λειτουργία των συστημάτων πληρωμών και την εφαρμογή της ενιαίας νομισματικής πολιτικής, επηρεάζοντας σε τελική ανάλυση τον πρωταρχικό στόχο του Ευρωσυστήματος που είναι η διατήρηση της σταθερότητας των τιμών.
      Πρώτον, η αποχώρηση του Ηνωμένου Βασιλείου από την Ευρωπαϊκή Ένωση θα έχει σημαντικό αντίκτυπο στην ικανότητα του Ευρωσυστήματος να εκτελεί τα καθήκοντά του ως κεντρική τράπεζα έκδοσης του ευρώ. Σήμερα οι εγκατεστημένοι στο Ηνωμένο Βασίλειο κεντρικοί αντισυμβαλλόμενοι εκκαθαρίζουν σημαντικό όγκο συναλλαγών σε ευρώ, με την εκτιμώμενη ημερήσια αξία των συμφωνιών επαναγοράς σε ευρώ και των ανοιχτών θέσεων σε πράξεις ανταλλαγής επιτοκίων σε ευρώ να ανέρχεται, αντίστοιχα, σε 101 δισεκατ. ευρώ και 33 τρισεκ. ευρώ (αντιστοιχώντας σε περίπου 99 % της αγοράς της Ένωσης) (4). Επομένως, ο αντίκτυπος τυχόν μείζονος διαταραχής σε σημαντικό κεντρικό αντισυμβαλλόμενο στο Ηνωμένο Βασίλειο θα μπορούσε να οδηγήσει σε σοβαρή μείωση της ρευστότητας εντός της ζώνης του ευρώ. Η ικανότητα του Ευρωσυστήματος να παρακολουθεί και να διαχειρίζεται τους κινδύνους που εγείρουν οι κεντρικοί αντισυμβαλλόμενοι στο Ηνωμένο Βασίλειο θα μπορούσε να επηρεαστεί αρνητικά εάν οι τελευταίοι παύσουν να υπόκεινται στο κανονιστικό και εποπτικό πλαίσιο του κανονισμού (ΕΕ) αριθ. 648/2012 που διέπει τους κεντρικούς αντισυμβαλλομένους στην Ένωση. Εξάλλου, οι ισχύουσες σήμερα ρυθμίσεις μεταξύ της ΕΚΤ και της Bank of England όσον αφορά την ανταλλαγή πληροφοριών και τη συνεργασία με τους κεντρικούς αντισυμβαλλομένους που είναι εγκατεστημένοι στο Ηνωμένο Βασίλειο και εμφανίζουν σημαντικό όγκο εργασιών σε ευρώ βασίζονται στις συλλογικές εποπτικές ρυθμίσεις που έχουν θεσπιστεί δυνάμει του κανονισμού (ΕΕ) αριθ. 648/2012 υπό τη μορφή εποπτικών σωμάτων, χωρίς όμως να μπορούν να τις υποκαταστήσουν. Μελλοντικά, οι εγκατεστημένοι στο Ηνωμένο Βασίλειο κεντρικοί αντισυμβαλλόμενοι ενδέχεται να υπόκεινται μόνο στο καθεστώς που διέπει τους κεντρικούς αντισυμβαλλομένους τρίτων χωρών βάσει του εν λόγω κανονισμού.
      Δεύτερον, η κεντρική εκκαθάριση αποκτά διαρκώς εντονότερο διασυνοριακό χαρακτήρα και μεγαλύτερη συστημική σημασία. Στη διάσκεψη κορυφής του Σεπτεμβρίου του 2009 στο Πίτσμπουργκ οι ηγέτες της Ομάδας των 20 (G20) συμφώνησαν ότι όλες οι τυποποιημένες συμβάσεις εξωχρηματιστηριακών παραγώγων θα πρέπει να εκκαθαρίζονται μέσω κεντρικών αντισυμβαλλομένων. Τον Ιούνιο του 2010 επιβεβαίωσαν τη δέσμευσή τους αυτή, η οποία και υλοποιήθηκε σε επίπεδο Ένωσης με τον κανονισμό (ΕΕ) αριθ. 648/2012. Εξάλλου, η ενοποίηση των χρηματοπιστωτικών αγορών της Ένωσης έχει ως αποτέλεσμα τη μετεξέλιξη των κεντρικών αντισυμβαλλομένων από φορείς εξυπηρέτησης εγχώριων κατά κύριο λόγο αναγκών και αγορών σε υποδομές κρίσιμες για τις χρηματοπιστωτικές αγορές της Ένωσης. Οι εξελίξεις αυτές έχουν οδηγήσει σε ραγδαία αύξηση της κλίμακας και της σπουδαιότητας των κεντρικών αντισυμβαλλομένων σε επίπεδο Ένωσης αλλά και παγκοσμίως.
      Τρίτον, στις 13 Ιουνίου 2017 η Ευρωπαϊκή Επιτροπή υπέβαλε τη νομοθετική της πρόταση με σκοπό τη διασφάλιση της χρηματοπιστωτικής σταθερότητας και της ασφάλειας και ευρωστίας των κεντρικών αντισυμβαλλομένων με συστημική σημασία για τις χρηματοπιστωτικές αγορές στην Ένωση (5). Προκειμένου να υποστηριχτεί η ανάπτυξη βαθύτερων και καλύτερα ενοποιημένων κεφαλαιαγορών, η εν λόγω πρόταση αποβλέπει στη θέσπιση πιο ολοκληρωμένης εποπτείας από τους φορείς άσκησής της, καθώς και αρμοδιοτήτων όσον αφορά την κεντρική τράπεζα έκδοσης. Επίσης επιχειρεί να αντιμετωπίσει τα ζητήματα που εγείρει η αποχώρηση του Ηνωμένου Βασιλείου από την Ένωση και να διασφαλίσει ότι οι κεντρικοί αντισυμβαλλόμενοι που διαδραματίζουν καίριο συστημικό ρόλο στις χρηματοπιστωτικές αγορές της Ένωσης υπόκεινται σε εχέγγυα προβλεπόμενα στο ενωσιακό νομικό πλαίσιο.
      Στο πλαίσιο αυτό είναι εξαιρετικά σημαντικό το Ευρωσύστημα να διαθέτει τις σχετικές εξουσίες που προβλέπονται στη Συνθήκη και το καταστατικό του ΕΣΚΤ, προκειμένου άλλωστε να διασφαλιστεί και η ικανότητά του, ως κεντρικής τράπεζας έκδοσης του ευρώ, να ασκήσει τον ρόλο που του επιφυλάσσει η νομοθετική πρόταση. Το Ευρωσύστημα θα πρέπει να διαθέτει εξουσία παρακολούθησης και αξιολόγησης των κινδύνων που εγείρουν οι κεντρικοί αντισυμβαλλόμενοι όσον αφορά την εκκαθάριση σημαντικού ύψους συναλλαγών σε ευρώ. Αυτή θα πρέπει ιδίως να περιλαμβάνει τις κανονιστικές εξουσίες υιοθέτησης δεσμευτικών αξιολογήσεων και επιβολής διορθωτικών μέτρων, σε στενή συνεργασία με άλλες αρχές της Ένωσης, προς αντιμετώπιση των κινδύνων που επηρεάζουν τα βασικά καθήκοντα και τον πρωταρχικό στόχο του Ευρωσυστήματος. Επίσης, όποτε καθίσταται αναγκαίο για την προστασία της σταθερότητας του ευρώ η ΕΚΤ θα πρέπει να διαθέτει, εκτός του πλαισίου του κανονισμού (ΕΕ) αριθ. 648/2012, κανονιστικές εξουσίες θέσπισης πρόσθετων απαιτήσεων σε σχέση με κεντρικούς αντισυμβαλλομένους που παρεμβαίνουν στην εκκαθάριση σημαντικού ύψους συναλλαγών σε ευρώ.
      Ενόψει των παραπάνω η ΕΚΤ κρίνει ότι η χορήγηση σε αυτήν αρμοδιότητας για τη ρύθμιση των συστημάτων εκκαθάρισης, ιδίως των κεντρικών αντισυμβαλλομένων, είναι αναγκαία για την ορθή εκτέλεση των βασικών καθηκόντων της που αναφέρονται στην πρώτη και τέταρτη περίπτωση του άρθρου 127 παράγραφος 2 της Συνθήκης.

         Σύσταση για

            «ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση του άρθρου 22 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας
            ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 129 παράγραφος 3,
            Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 40.1,
            Έχοντας υπόψη τη σύσταση της Ευρωπαϊκής Κεντρικής Τράπεζας,
            Έχοντας υπόψη τη γνώμη της Ευρωπαϊκής Επιτροπής (*1),
            Αποφασίζοντας σύμφωνα με τη συνήθη νομοθετική διαδικασία,
            Εκτιμώντας τα ακόλουθα:

                        (1)

                        Τα βασικά καθήκοντα που εκτελούνται μέσω του Ευρωπαϊκού Συστήματος Κεντρικών Τραπεζών (ΕΣΚΤ) περιλαμβάνουν τη χάραξη και εφαρμογή της νομισματικής πολιτικής της Ένωσης και την προώθηση της ομαλής λειτουργίας των συστημάτων πληρωμών. Οι ασφαλείς και αποτελεσματικές υποδομές χρηματοπιστωτικών αγορών, ιδίως τα συστήματα εκκαθάρισης, συνιστούν αναγκαίο στοιχείο της εκπλήρωσης των βασικών αυτών καθηκόντων.

                        (2)

                        Προς επίτευξη των στόχων και εκτέλεση των καθηκόντων του ΕΣΚΤ η Ευρωπαϊκή Κεντρική Τράπεζα (ΕΚΤ) και οι εθνικές κεντρικές τράπεζες μπορούν να παρέχουν διευκολύνσεις, και η ΕΚΤ μπορεί να θεσπίζει κανονισμούς με σκοπό την εξασφάλιση αποτελεσματικών και υγιών συστημάτων συμψηφισμού και πληρωμών εντός της Ένωσης και με άλλες χώρες.

                        (3)

                        Στην απόφαση που εξέδωσε στις 4 Μαρτίου 2015 στην υπόθεση T-496/11 Ηνωμένο Βασίλειο της Μεγάλης Βρετανίας και της Βόρειας Ιρλανδίας κατά Ευρωπαϊκής Κεντρικής Τράπεζας (6) το Γενικό Δικαστήριο έκρινε ότι η ΕΚΤ δεν διαθέτει την απαιτούμενη αρμοδιότητα ρύθμισης της δραστηριότητας των συστημάτων εκκαθάρισης. Το Γενικό Δικαστήριο επισήμανε ότι το άρθρο 129 παράγραφος 3 της Συνθήκης επιτρέπει στο Ευρωπαϊκό Κοινοβούλιο και στο Συμβούλιο να τροποποιήσουν το άρθρο 22 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (στο εξής το “καταστατικό του ΕΣΚΤ”), αποφασίζοντας με τη συνήθη νομοθετική διαδικασία, μετά από σύσταση της ΕΚΤ. Το ίδιο συμπέρανε ότι “στην ΕΚΤ εναπόκειται, εάν εκτιμά ότι είναι αναγκαίο για την ορθή εκπλήρωση του καθήκοντος που προβλέπει το άρθρο 127, παράγραφος 2, τέταρτη περίπτωση, ΣΛΕΕ να της χορηγηθεί η εξουσία ρυθμίσεως των υποδομών που προβαίνουν σε εκκαθάριση συναλλαγών επί τίτλων, να ζητήσει από τον νομοθέτη της Ένωσης να τροποποιήσει το άρθρο 22 του καταστατικού, προσθέτοντας ρητή μνεία των συστημάτων εκκαθαρίσεως τίτλων.”.

                        (4)

                        Σημαντικές εξελίξεις τόσο σε παγκόσμιο όσο και σε ευρωπαϊκό επίπεδο αναμένεται να εντείνουν τον κίνδυνο υπονόμευσης της ομαλής λειτουργίας των συστημάτων πληρωμών και της εφαρμογής της ενιαίας νομισματικής πολιτικής ενόψει της επίδρασης τυχόν διαταραχών σε συστήματα εκκαθάρισης, ιδίως σε κεντρικούς αντισυμβαλλομένους, επηρεάζοντας σε τελική ανάλυση τον πρωταρχικό στόχο του Ευρωσυστήματος που είναι η διατήρηση της σταθερότητας των τιμών.

                        (5)

                        Στις 29 Μαρτίου 2017 το Ηνωμένο Βασίλειο της Μεγάλης Βρετανίας και της Βόρειας Ιρλανδίας κοινοποίησε στο Ευρωπαϊκό Συμβούλιο την πρόθεσή του να αποχωρήσει από την Ευρωπαϊκή Ένωση. Η αποχώρησή του θα οδηγήσει σε θεμελιώδη αλλαγή του τρόπου ρύθμισης, επίβλεψης και εποπτείας ορισμένων συστηματικά σημαντικών δραστηριοτήτων εκκαθάρισης συναλλαγών σε ευρώ, επηρεάζοντας αρνητικά την ικανότητα του Ευρωσυστήματος να παρακολουθεί και να διαχειρίζεται τους κινδύνους που απειλούν την ομαλή λειτουργία των συστημάτων πληρωμών και την εφαρμογή της νομισματικής του πολιτικής.

                        (6)

                        Η κεντρική εκκαθάριση αποκτά διαρκώς εντονότερο διασυνοριακό χαρακτήρα και μεγαλύτερη συστημική σημασία. Λόγω της ποικιλομορφίας των μελών τους και του πανευρωπαϊκού χαρακτήρα των χρηματοπιστωτικών υπηρεσιών που παρέχουν, οι κεντρικοί αντισυμβαλλόμενοι είναι εξόχως σημαντικοί για την Ένωση συνολικά και για τη ζώνη του ευρώ ειδικότερα. Αυτό αντικατοπτρίζεται στον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (7), ο οποίος θεσπίζει συλλογικές εποπτικές ρυθμίσεις υπό μορφή εποπτικών σωμάτων, που περιλαμβάνουν τις αρμόδιες εθνικές και ενωσιακές αρχές, καθώς επίσης και το Ευρωσύστημα ως κεντρική τράπεζα έκδοσης του ευρώ.

                        (7)

                        Προς αντιμετώπιση των ως άνω ζητημάτων η Ευρωπαϊκή Επιτροπή υπέβαλε στις 13 Ιουνίου 2017 τη νομοθετική της πρόταση με σκοπό τη διασφάλιση της χρηματοπιστωτικής σταθερότητας και της ασφάλειας και ευρωστίας των κεντρικών αντισυμβαλλομένων με συστημική σημασία για τις χρηματοπιστωτικές αγορές στην Ένωση. Προκειμένου να διασφαλιστεί η ικανότητά του να ασκεί τον ρόλο που του επιφυλάσσει η νομοθετική πρόταση ως κεντρική τράπεζα έκδοσης ευρώ, είναι εξαιρετικά σημαντικό το Ευρωσύστημα να διαθέτει τις σχετικές εξουσίες δυνάμει της Συνθήκης και του καταστατικού του ΕΣΚΤ. Θα πρέπει ιδίως να διαθέτει κανονιστικές εξουσίες υιοθέτησης δεσμευτικών αξιολογήσεων και επιβολής διορθωτικών μέτρων, σε στενή συνεργασία με άλλες αρχές της Ένωσης. Επίσης, όποτε καθίσταται αναγκαίο για την προστασία της σταθερότητας του ευρώ η ΕΚΤ θα πρέπει να διαθέτει και κανονιστικές εξουσίες θέσπισης πρόσθετων απαιτήσεων σε σχέση με κεντρικούς αντισυμβαλλομένους που παρεμβαίνουν στην εκκαθάριση σημαντικού ύψους συναλλαγών σε ευρώ.

                        (8)

                        To άρθρο 22 του καταστατικού του ΕΣΚΤ αποτελεί μέρος του κεφαλαίου ΙV “Νομισματικές λειτουργίες και εργασίες του ΕΣΚΤ”. Τα καθήκοντα που προβλέπονται σε αυτό το άρθρο θα πρέπει επομένως να εξυπηρετούν αποκλειστικά σκοπούς νομισματικής πολιτικής.

                        (9)

                        Για τους λόγους αυτούς θα πρέπει να χορηγηθεί στην ΕΚΤ κανονιστική αρμοδιότητα όσον αφορά τα συστήματα εκκαθάρισης, ιδίως τους κεντρικούς αντισυμβαλλομένους, με τροποποίηση του άρθρου 22 του καταστατικού του ΕΣΚΤ,

                  ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            Άρθρο 1
            Το άρθρο 22 του καταστατικού του ΕΣΚΤ αντικαθίσταται από το ακόλουθο κείμενο:

               “Άρθρο 22
               Συστήματα συμψηφισμού και συστήματα πληρωμών
               Η ΕΚΤ και οι εθνικές κεντρικές τράπεζες μπορούν να παρέχουν διευκολύνσεις, και η ΕΚΤ μπορεί να θεσπίζει κανονισμούς με σκοπό την εξασφάλιση αποτελεσματικών και υγιών συστημάτων συμψηφισμού και πληρωμών, καθώς και συστημάτων συμψηφισμού όσον αφορά χρηματοπιστωτικά μέσα, εντός της Ένωσης και με άλλες χώρες.”.

            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.»

         Φρανκφούρτη, 22 Ιουνίου 2017.

               Ο Πρόεδρος της ΕΚΤ

            Mario DRAGHI

         (1)  ECLI: EU:T:2015:133.

         (2)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).

         (3)  Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με πλαίσιο για την ανάκαμψη και την εξυγίανση κεντρικών αντισυμβαλλομένων, και για την τροποποίηση των κανονισμών (ΕΕ) αριθ. 1095/2010, (ΕΕ) αριθ. 648/2012, και (ΕΕ) 2015/2365 (COM(2016) 856 τελικό).

         (4)  Δημοσιοποιημένες ποσοτικές πληροφορίες της LCH.Clearnet Ltd βάσει των προτύπων CPMI-IOSCO, Ιανουάριος 2017.

         (5)  COM(2017) 331 τελικό.

         (*1)  Δεν έχει ακόμη δημοσιευθεί στην Επίσημη Εφημερίδα.

         (6)  ECLI: EU:T:2015:133.

         (7)  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).


Σημαντική ανακοίνωση νομικού περιεχομένου

|

52007SC0137

Σύσταση για  γνωμη του Συμβουλιου σύμφωνα με το άρθρο 5 παράγραφος 3 τουκανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας του Λουξεμβούργου, για την περίοδο 2006-2009  /* SEC/2007/0137 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 7.2.2007SEC (2007) 137 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7 ης Ιουλίου 1997 σχετικά με το επικαιροποιημένο πρόγραμμα σταθερότητας του Λουξεμβούργου, για την περίοδο 2006-2009(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΓενικο πλαισιοΤο Σύμφωνο Σταθερότητας και Ανάπτυξης, το οποίο τέθηκε σε ισχύ την 1η Ιουλίου 1998, βασίζεται στον στόχο της επίτευξης υγιών δημόσιων οικονομικών ως μέσου ενίσχυσης των προϋποθέσεων για σταθερότητα των τιμών και ισχυρή διατηρήσιμη ανάπτυξη, οι οποίες ευνοούν τη δημιουργία απασχόλησης. Η μεταρρύθμιση του συμφώνου το 2005, αφενός, αναγνώριζε τη χρησιμότητά του για την εδραίωση της δημοσιονομικής πειθαρχίας, αφετέρου δε, αποσκοπούσε στην ενίσχυση της αποτελεσματικότητας και των οικονομικών του ερεισμάτων, καθώς επίσης στη διασφάλιση της μακροπρόθεσμης διατηρησιμότητας των δημόσιων οικονομικών.Ο κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1], ο οποίος αποτελεί στοιχείο του συμφώνου, ορίζει ότι τα κράτη μέλη υποβάλλουν υποχρεωτικά, στο Συμβούλιο και την Επιτροπή, προγράμματα σταθερότητας ή σύγκλισης, καθώς και ετήσιες επικαιροποιήσεις τους (τα κράτη μέλη που έχουν ήδη υιοθετήσει το ενιαίο νόμισμα υποβάλλουν (επικαιροποιημένα) προγράμματα σταθερότητας, ενώ τα κράτη μέλη που δεν το έχουν υιοθετήσει ακόμη υποβάλλουν (επικαιροποιημένα) προγράμματα σύγκλισης). Το πρώτο πρόγραμμα σταθερότητας του Λουξεμβούργου υποβλήθηκε τον Φεβρουάριο του 1999. Κατ’ εφαρμογή του κανονισμού, το Συμβούλιο εξέδωσε γνώμη για το πρόγραμμα στις 15 Μαρτίου 1999 βάσει σχετικής σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή. Βάσει της ίδιας διαδικασίας, τα προγράμματα σταθερότητας και σύγκλισης αξιολογούνται από την Ευρωπαϊκή Επιτροπή και εξετάζονται από την προαναφερθείσα επιτροπή, ενώ το Συμβούλιο δύναται να τα εξετάσει.Ιστορικο για την αξιολογηση του επικαιροποιημενου προγραμματοςΗ Επιτροπή εξέτασε το πλέον πρόσφατο επικαιροποιημένο πρόγραμμα σταθερότητας του Λουξεμβούργου, που υποβλήθηκε στις 24 Νοεμβρίου 2006, και εξέδωσε σύσταση για την έκδοση γνώμης του Συμβουλίου επ' αυτού (βλ. πλαίσιο για τα κυριότερα σημεία της αξιολόγησης).Προκειμένου να σχηματισθεί μια εικόνα του πλαισίου εντός του οποίου αξιολογείται η δημοσιονομική στρατηγική του προγράμματος σταθερότητας, στις παραγράφους που ακολουθούν περιγράφονται συνοπτικά τα εξής:1.  οι οικονομικές και δημοσιονομικές επιδόσεις κατά την τελευταία δεκαετία,2.  η πλέον πρόσφατη αξιολόγηση της κατάστασης της χώρας βάσει του προληπτικού σκέλους του συμφώνου σταθερότητας και ανάπτυξης (περίληψη της γνώμης του Συμβουλίου σχετικά με το προηγούμενο επικαιροποιημένο πρόγραμμα σταθερότητας), και3.  η αξιολόγηση της Επιτροπής σχετικά με το εθνικό πρόγραμμα μεταρρυθμίσεων του Οκτωβρίου 2006.Πρόσφατες οικονομικές και δημοσιονομικές επιδόσειςΟι μακροοικονομικές επιδόσεις του Λουξεμβούργου την τελευταία 25ετία ήταν εντυπωσιακές από άποψη αύξησης τόσο του προϊόντος όσο και της απασχόλησης. Παρά τα μικρά ελλείμματα που παρουσίασε η χώρα τα τελευταία έτη, η κατάσταση των δημόσιων οικονομικών της παραμένει ουσιαστικά υγιής με πολύ χαμηλό δημόσιο χρέος και σημαντικά αποθέματα του Δημοσίου. Ωστόσο, παρά την έντονη δημιουργία απασχόλησης, η κατάσταση στην αγορά εργασίας είναι λιγότερο ευνοϊκή από ό,τι φαίνεται εκ πρώτης όψεως. Η ανεργία είναι μεν ακόμη μάλλον χαμηλή, αλλά από το 2002 παρουσιάζει άνοδο, ενώ οι μόνιμοι κάτοικοι της χώρας αντιμετωπίζουν ισχυρό ανταγωνισμό από μη μόνιμους κατοίκους. Εκτός αυτού, το ποσοστό απασχόλησης μόνιμων κατοίκων μεγαλύτερης ηλικίας, μολονότι αυξήθηκε τα τελευταία χρόνια, εξακολουθεί να είναι από τα χαμηλότερα στην ΕΕ. Η επιβάρυνση που αντιπροσωπεύουν για τα δημόσια οικονομικά αυτοί οι άνεργοι και οι επιπρόσθετοι συνταξιούχοι μπορούσε μέχρι τώρα να αντιμετωπιστεί εύκολα χάρη στα υψηλά επίπεδα εσόδων. Ωστόσο δεν πρέπει να υποτιμηθεί. Εκτός αυτού, η μεγάλη προβλεπόμενη αύξηση των δαπανών που σχετίζονται με τη δημογραφική γήρανση κατά τις επερχόμενες δεκαετίες αποτελεί πηγή ανησυχίας όσον αφορά την μακροπρόθεσμη διατηρησιμότητα των δημόσιων οικονομικών.Η αξιολόγηση που διατυπώνεται στη γνώμη του Συμβουλίου σχετικά με το προηγούμενο πρόγραμμαΣτις 14 Φεβρουαρίου 2006, το Συμβούλιο εξέδωσε γνώμη για το τελευταίο επικαιροποιημένο πρόγραμμα σταθερότητας που κάλυπτε την περίοδο 2005-2008. Το Συμβούλιο ήταν της γνώμης ότι « μολονότι η γενικότερη στρατηγική του προγράμματος για τη μείωση του ελλείμματος μέσω του περιορισμού των δαπανών είναι αξιέπαινη, [...]οι αρχές του Λουξεμβούργου πρέπει να εντείνουν τις προσπάθειες δημοσιονομικής προσαρμογής το 2006 και να προσδιορίσουν και να εφαρμόσουν τα απαραίτητα μέτρα για τα έτη 2007 και 2008, και να βελτιώσουν τη μακροπρόθεσμη διατηρησιμότητα των δημόσιων οικονομικών, ιδίως με τη συγκράτηση της αύξησης των δημόσιων δαπανών μέσω της μεταρρύθμισης του συνταξιοδοτικού συστήματος ».Η αξιολόγηση της Επιτροπής σχετικά με το εθνικό πρόγραμμα μεταρρυθμίσεων του Οκτωβρίου 2006.Η έκθεση εφαρμογής του εθνικού προγράμματος μεταρρυθμίσεων του Λουξεμβούργου, που καταρτίστηκε στο πλαίσιο της ανανεωμένης στρατηγικής της Λισαβόνας για την ανάπτυξη και την απασχόληση, υποβλήθηκε στις 27 Οκτωβρίου 2006. Το εθνικό πρόγραμμα μεταρρυθμίσεων του Λουξεμβούργου αναγνωρίζει ως βασικές προκλήσεις τα εξής: δημιουργία ενός υψηλής ποιότητας συστήματος εκπαίδευσης και μάθησης, ένταξη της οικονομίας στο ευρωπαϊκό και διεθνές γίγνεσθαι, επίτευξη ενός ελκυστικού οικονομικού περιβάλλοντος και ενός σταθερού μακροοικονομικού πλαισίου, καθώς και σεβασμός των αρχών της διατηρήσιμης ανάπτυξης.H αξιολόγηση του εν λόγω προγράμματος από την Επιτροπή (που εκδόθηκε στο πλαίσιο της ετήσιας έκθεσης προόδου που συνέταξε τον Δεκέμβριο 2006[2]) έδειξε ότι το Λουξεμβούργο σημειώνει πολύ ικανοποιητική πρόοδο όσον αφορά την εφαρμογή του εθνικού προγράμματος μεταρρυθμίσεων και των δράσεων που συμφωνήθηκαν στο πλαίσιο του εαρινού Ευρωπαϊκού Συμβουλίου του 2006, αλλά ότι εξακολουθεί να υπάρχει περιθώριο για περαιτέρω βελτίωση όσον αφορά τις αδυναμίες που διαπιστώθηκαν το 2005. Τα ληφθέντα μακροοικονομικά μέτρα προμηνύουν δημοσιονομική εξυγίανση και χαμηλότερο πληθωρισμό. Σε μικροοικονομικό επίπεδο, έχει τεθεί σε εφαρμογή μια σειρά ελπιδοφόρων μέτρων. Απαιτούνται, όμως, μεγαλύτερες προσπάθειες για την εφαρμογή ενός συστήματος παρακολούθησης και αξιολόγησης της ετήσιας προόδου, ενώ πρέπει να ληφθούν διάφορα μέτρα όπως μέτρα στήριξης νεοσύστατων επιχειρήσεων και ΜΜΕ. Παρά τις ενθαρρυντικές μεταρρυθμίσεις στο μέτωπο της απασχόλησης, δεν έχει εξαγγελθεί καμμία νέα πρωτοβουλία για την αύξηση του ποσοστού απασχόλησης μεταξύ των ατόμων μεγαλύτερης ηλικίας ούτε έχουν ακόμη λάβει χώρα μείζονες μεταρρυθμίσεις για τη βελτίωση του εκπαιδευτικού συστήματος.Με βάση την πραγματοποιηθείσα πρόοδο το Λουξεμβούργο κλήθηκε να εστιάσει τις προσπάθειές του στα εξής: στρατηγικές για την περαιτέρω αύξηση του ποσοστού απασχόλησης ατόμων μεγαλύτερης ηλικίας και μεταρρύθμισης των υφιστάμενων συστημάτων πρόωρης συνταξιοδότησης, περαιτέρω προσπάθειες για τη μείωση του ποσοστού των νέων που εγκαταλείπουν τις σπουδές και άρση των τεχνητών φραγμών μεταξύ των διαφόρων κλάδων εκπαίδευσης, στενή παρακολούθηση του αντίκτυπου των πρόσφατων μέτρων υπέρ της νεότητας στην ανεργία των νέων, καθώς και μεγαλύτερη στήριξη για ανταγωνιστικές αγορές, για την ενσωμάτωση των οδηγιών της ΕΕ στην εθνική νομοθεσία και για τις ΜΜΕ.Πλαίσιο: Κυριότερα σημεία της αξιολόγησης Όπως απαιτεί το άρθρο 5 παράγραφος 1 (για τα προγράμματα σταθερότητας) και το άρθρο 9 παράγραφος 1 (για τα προγράμματα σύγκλισης) του κανονισμού (ΕΚ) αριθ. 1466/97 του Συμβουλίου, κατά την αξιολόγηση εξετάζεται: αν είναι ευλογοφανείς οι οικονομικές παραδοχές στις οποίες βασίζεται το πρόγραμμα, ο μεσοπρόθεσμος δημοσιονομικός στόχος (ΜΔΣ) που καθόρισε το κράτος μέλος και αν η πορεία προσαρμογής για την επίτευξη του στόχου αυτού είναι κατάλληλη, αν τα μέτρα που λαμβάνονται ή/και προτείνονται για την τήρηση της πορείας προσαρμογής επαρκούν για την επίτευξη του ΜΔΣ κατά τη διάρκεια του οικονομικού κύκλου, κατά την αξιολόγηση της πορείας προσαρμογής για την επίτευξη του ΜΔΣ, αν καταβάλλεται μεγαλύτερη προσπάθεια προσαρμογής σε περιόδους ευνοϊκής οικονομικής συγκυρίας, ενώ η προσπάθεια μπορεί να είναι πιο περιορισμένη σε περιόδους δυσμενούς οικονομικής συγκυρίας και, για τη ζώνη του ευρώ και κράτη μέλη του ΜΣΙ ΙΙ, αν το κράτος μέλος προβλέπει ετήσια βελτίωση του κυκλικά προσαρμοσμένου αποτελέσματος, μείον έκτακτα και λοιπά προσωρινά μέτρα, ίση προς 0,5% του ΑΕΠ ως ένδειξη προόδου για την επίτευξη του ΜΔΣ του, κατά τον προσδιορισμό της πορείας προσαρμογής για την επίτευξη του ΜΔΣ (για κράτη μέλη που δεν τον έχουν ακόμη επιτύχει) ή την προσωρινή απόκλιση από αυτόν (για κράτη μέλη που τον έχουν επιτύχει), αν εφαρμόζονται μείζονες διαρθρωτικές μεταρρυθμίσεις που οδηγούν άμεσα στην εξοικονόμηση πόρων μακροπρόθεσμα (μεταξύ άλλων, μέσω της αύξησης της δυνητικής ανάπτυξης) και, ως εκ τούτου, έχουν απτά αποτελέσματα για τη μακροπρόθεσμη διατηρησιμότητα των δημόσιων οικονομικών (υπό τον όρο ότι εξασφαλίζεται κατάλληλο περιθώριο ασφαλείας σε σχέση με την τιμή αναφοράς 3% του ΑΕΠ και εφόσον η δημοσιονομική θέση αναμένεται να επανέλθει στα επίπεδα του ΜΔΣ εντός της περιόδου του προγράμματος), με ιδιαίτερη προσοχή στις μεταρρυθμίσεις του συνταξιοδοτικού συστήματος που εισάγουν πολυπυλωνικό σύστημα που περιλαμβάνει έναν υποχρεωτικό και πλήρως κεφαλαιοποιητικό πυλώνα, αν οι οικονομικές πολιτικές του κράτους μέλους παρουσιάζουν συνοχή με τους γενικούς προσανατολισμούς των οικονομικών πολιτικών. Η ευλογοφάνεια των μακροοικονομικών παραδοχών του προγράμματος αξιολογείται με βάση τις φθινοπωρινές προβλέψεις των υπηρεσιών της Επιτροπής του 2006, χρησιμοποιώντας επίσης την από κοινού συμφωνηθείσα μεθοδολογία για την εκτίμηση του δυνητικού προϊόντος και των κυκλικά προσαρμοσμένων αποτελεσμάτων. Η αξιολόγηση της συνεκτικότητας με τους γενικούς προσανατολισμούς των οικονομικών πολιτικών πραγματοποιείται με βάση τους γενικούς προσανατολισμούς των οικονομικών πολιτικών στον τομέα των δημόσιων οικονομικών όπως παρουσιάζονται στις ολοκληρωμένες κατευθυντήριες γραμμές για την περίοδο 2005-2008. Κατά την αξιολόγηση εξετάζεται επίσης: η εξέλιξη του δείκτη χρέους και οι προοπτικές της μακροπρόθεσμης διατηρησιμότητας των δημόσιων οικονομικών τα οποία, σύμφωνα με την έκθεση του Συμβουλίου της 20ής Μαρτίου 2005 για τη «Βελτίωση της εφαρμογής του Συμφώνου Σταθερότητας και Ανάπτυξης», πρέπει να αποτελούν αντικείμενο «αρκετής προσοχής […] κατά την εποπτεία των δημοσιονομικών θέσεων». Σε ανακοίνωση της Επιτροπής, της 12ης Οκτωβρίου 2006, περιγράφεται η προσέγγιση που πρέπει να τηρείται κατά την αξιολόγηση της μακροπρόθεσμης διατηρησιμότητας[3], ο βαθμός συνοχής με το εθνικό πρόγραμμα μεταρρυθμίσεων που υπέβαλε το κράτος μέλος στο πλαίσιο της στρατηγικής της Λισαβόνας για την ανάπτυξη και την απασχόληση. Στο διαβιβαστικό σημείωμα της 7ης Ιουνίου 2005 προς το Ευρωπαϊκό Συμβούλιο για τους γενικούς προσανατολισμούς των οικονομικών πολιτικών για την περίοδο 2005-2008, το Συμβούλιο ΕCOFIN δήλωσε ότι τα εθνικά προγράμματα μεταρρυθμίσεων πρέπει να παρουσιάζουν συνοχή με τα προγράμματα σταθερότητας και σύγκλισης, η συμμόρφωση με τον κώδικα δεοντολογίας[4] ο οποίος, μεταξύ άλλων, προβλέπει μια κοινή διάρθρωση και τυποποιημένους πίνακες δεδομένων για τα προγράμματα σταθερότητας και σύγκλισης. |-  Σύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7 ης Ιουλίου 1997 σχετικά με το επικαιροποιημένο πρόγραμμα σταθερότητας του Λουξεμβούργου, για την περίοδο 2006-2009ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[5], και ιδίως το άρθρο 5 παράγραφος 3,τη σύσταση της Επιτροπής,Έπειτα από διαβουλεύσεις με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:4.  Στις [27 Φεβρουαρίου 2007] το Συμβούλιο εξέτασε το επικαιροποιημένο πρόγραμμα σταθερότητας του Λουξεμβούργου, που καλύπτει την περίοδο 2006-2009.5.  Το μακροοικονομικό σενάριο στο οποίο στηρίζεται το πρόγραμμα προβλέπει επιβράδυνση της αύξησης του πραγματικού ΑΕΠ από 5,5% το 2006 σε 4,3% κατά μέσο όρο για το υπόλοιπο της περιόδου. Με βάση τις διαθέσιμες πληροφορίες, το σενάριο αυτό θεωρείται θεμελιωμένο σε εύλογες αναπτυξιακές παραδοχές. Οι προβλέψεις του προγράμματος ως προς τον πληθωρισμό φαίνονται, επίσης, ρεαλιστικές.6.  Για το 2006, το έλλειμμα γενικής κυβέρνησης εκτιμάται σε 1,0% του ΑΕΠ στις φθινοπωρινές προβλέψεις των υπηρεσιών της Επιτροπής του 2006, έναντι στόχου 1,8% του ΑΕΠ που προέβλεπε το προηγούμενο επικαιροποιημένο πρόγραμμα σταθερότητας. Αυτό οφείλεται εν μέρει στην προς τα κάτω αναθεώρηση του ελλείμματος του 2005 από 2,3% του ΑΕΠ στο προηγούμενο πρόγραμμα σε 1,0% του ΑΕΠ με βάση τα πλέον πρόσφατα στοιχεία. Η εξέλιξη του ελλείμματος το 2006 ενδέχεται να είναι επίσης καλύτερη από ό,τι εκτιμάται στο νέο πρόγραμμα (1,5% του ΑΕΠ) καθώς είναι πιθανό να έχουν υποεκτιμηθεί τα φορολογικά έσοδα.7.  Κύριος στόχος της μεσοπρόθεσμης δημοσιονομικής στρατηγικής του προγράμματος είναι η επαναφορά των δημόσιων οικονομικών σε ισοσκελισμένη θέση εντός του χρονικού ορίζοντα του προγράμματος. Αυτό προβλέπεται να επιτευχθεί με την προοδευτική βελτίωση του αποτελέσματος γενικής κυβέρνησης από εκτιμώμενο έλλειμμα 1,5% του ΑΕΠ σε ένα μικρό πλεόνασμα το 2009 (0,1% του ΑΕΠ). Η μείωση του πρωτογενούς αποτελέσματος θα επέλθει παράλληλα με τη μείωση του ονομαστικού ελλείμματος. Η προσαρμογή βασίζεται σε ελάττωση του δείκτη δαπανών κατά 3,8 εκατοστιαίες μονάδες του ΑΕΠ που αντισταθμίζει με το παραπάνω τη μείωση του δείκτη εσόδων κατά 2,1 εκατοστιαίες μονάδες του ΑΕΠ. Η στρατηγική αυτή μοιάζει με εκείνην που περιγράφεται στο πρόγραμμα του 2005, το οποίο με βάση εν γένει παρόμοιες μακροοικονομικές προοπτικές, προέβλεπε ότι το έλλειμμα θα κορυφωνόταν το 2005 αντί το 2006 και ότι γενικά ισοσκελισμένη θέση θα επιτυγχανόταν το 2008 αντί το 2009.8.  Το διαρθρωτικό αποτέλεσμα (δηλαδή το κυκλικά προσαρμοσμένο αποτέλεσμα μείον έκτακτα και λοιπά προσωρινά μέτρα), υπολογιζόμενο σύμφωνα με την από κοινού συμφωνηθείσα μεθοδολογία, προγραμματίζεται να βελτιωθεί από έλλειμμα της τάξεως του 1¼% του ΑΕΠ το 2006 σε πλεόνασμα της τάξεως του 1% στα τέλη της περιόδου του προγράμματος. Όπως και στο προηγούμενο επικαιροποιημένο πρόγραμμα σταθερότητας, ο μεσοπρόθεσμος δημοσιονομικός στόχος (ΜΔΣ) του προγράμματος είναι διαρθρωτικό έλλειμμα ίσο προς 0,8% του ΑΕΠ. Το πρόγραμμα αποβλέπει στην επίτευξη του ΜΔΣ το 2007, δηλαδή ένα έτος νωρίτερα από το προηγούμενο επικαιροποιημένο πρόγραμμα. Δεδομένου ότι ο ΜΔΣ είναι (κάπως) απαιτητικότερος από το ελάχιστο όριο αναφοράς (που εκτιμάται ως έλλειμμα 1% του ΑΕΠ περίπου), η επίτευξή του θα επιτρέψει τη δημιουργία περιθωρίου ασφαλείας ώστε να αποτραπεί η εμφάνιση υπερβολικού ελλείμματος. Ο ΜΔΣ βρίσκεται εντός του φάσματος που υποδεικνύεται για τη ζώνη του ευρώ και τα κράτη μέλη του ΜΣΙ ΙΙ στο σύμφωνο σταθερότητας και ανάπτυξης και στον κώδικα δεοντολογίας και αντικατοπτρίζει επαρκώς τον δείκτη χρέους και τη μέση αύξηση του δυνητικού προϊόντος μακροπρόθεσμα.9.  Τα δημοσιονομικά αποτελέσματα μπορεί να είναι καλύτερα από ό,τι προβλέπει το πρόγραμμα. Συγκεκριμένα, οι φορολογικές προβλέψεις φαίνονται μάλλον επιφυλακτικές, ιδίως για το 2007. Πράγματι, τα τελευταία έτη οι δημοσιονομικές εξελίξεις στο Λουξεμβούργο είναι πολύ συχνά καλύτερες από το προβλεπόμενο, κυρίως χάρη στα πολύ ανώτερα από το αναμενόμενο έσοδα.10.  Με βάση την ανωτέρω αξιολόγηση των κινδύνων, ο δημοσιονομικός προσανατολισμός του προγράμματος φαίνεται επαρκής για την επίτευξη του ΜΔΣ μέχρι το 2007 όπως προβλέπεται στο πρόγραμμα. Φαίνεται, επίσης, ότι προσφέρει επαρκές περιθώριο ασφαλείας ώστε το έλλειμμα να μην υπερβεί την τιμή αναφοράς 3% του ΑΕΠ υπό κανονικές συνθήκες μακροοικονομικών διακυμάνσεων από το 2007 και μετά. Ο ρυθμός προσαρμογής για την επίτευξη του ΜΔΣ, όπως απορρέει από το πρόγραμμα ανταποκρίνεται πλήρως στο σύμφωνο σταθερότητας και ανάπτυξης που προσδιορίζει ότι, για τη ζώνη του ευρώ και τα κράτη μέλη που συμμετέχουν στον ΜΣΙ ΙΙ η ετήσια βελτίωση του διαρθρωτικού δημοσιονομικού αποτελέσματος πρέπει να είναι 0,5% του ΑΕΠ (ως μέτρο αναφοράς) και ότι η προσαρμογή θα πρέπει να είναι υψηλότερη σε περιόδους ευνοϊκής οικονομικής συγκυρίας, ενώ θα μπορούσε να είναι χαμηλότερη σε περιόδους δυσμενούς οικονομικής συγκυρίας. Μετά την επίτευξη του ΜΔΣ, ο προσανατολισμός της δημοσιονομικής πολιτικής που συνεπάγεται το πρόγραμμα ανταποκρίνεται, επίσης, πλήρως στο σύμφωνο.11.  Υπολογίζεται ότι το 2006 το ακαθάριστο δημόσιο χρέος ανήλθε σε 7,5% του ΑΕΠ, ήταν δηλαδή πολύ κατώτερο του 60% του ΑΕΠ, που αποτελεί την τιμή αναφοράς βάσει της Συνθήκης. Το πρόγραμμα προβλέπει ότι ο δείκτης χρέους θα αυξηθεί ελαφρά σε 8,5% του ΑΕΠ μέχρι τα τέλη της περιόδου του προγράμματος.12.  Ο μακροπρόθεσμος δημοσιονομικός αντίκτυπος της δημογραφικής γήρανσης στο Λουξεμβούργο είναι μεταξύ των υψηλότερων στην ΕΕ, καθώς επηρεάζεται κυρίως από την πολύ σημαντική αύξηση των συνταξιοδοτικών δαπανών κατά 7½ εκατοστιαίες μονάδες του ΑΕΠ, και των συνολικών δημόσιων δαπανών που σχετίζονται με τη δημογραφική γήρανση, κατά 8¼ εκατοστιαίες μονάδες, μεταξύ 2004 και 2050 (έναντι μέσου όρου αύξησης στην ΕΕ κατά 2¼ και 3½ εκατοστιαίες μονάδες του ΑΕΠ, αντίστοιχα). Το τρέχον επίπεδο του ακαθάριστου χρέους είναι πολύ χαμηλό ενώ στο σύστημα κοινωνικής ασφάλισης έχουν συσσωρευθεί σημαντικά περιουσιακά στοιχεία. Ωστόσο, μολονότι το τρέχον μέγεθος των περιουσιακών αυτών στοιχείων (που εκτιμάται σε 25% του ΑΕΠ περίπου) συμβάλλει σημαντικά στη διατηρησιμότητα των δημόσιων οικονομικών, δεν πρόκειται να αρκέσει για την αντιστάθμιση του αντίκτυπου που θα έχει η σημαντική αύξηση των σχετιζόμενων με τη δημογραφική γήρανση δαπανών στον δείκτη χρέους μακροπρόθεσμα. Ως εκ τούτου, παρότι η διατήρηση μιας ισχυρής δημοσιονομικής θέσης θα συμβάλλει στην αντιμετώπιση ενός μέρους του κόστους της δημογραφικής γήρανσης όπως παραδέχονται οι αρχές της χώρας, απαιτούνται ορισμένες αλλαγές στο σύστημα συντάξεων ούτως ώστε να συγκρατηθεί η μελλοντική αύξηση των δημόσιων δαπανών και να μειωθούν οι κίνδυνοι για την μακροπρόθεσμη διατηρησιμότητα των δημόσιων οικονομικών. Συνολικά, το Λουξεμβούργο φαίνεται ότι αντιμετωπίζει μεσαίας τάξεως κίνδυνο ως προς τη διατηρησιμότητα των δημόσιων οικονομικών του.13.  Το πρόγραμμα σταθερότητας περιλαμβάνει ποιοτική αξιολόγηση του συνολικού αντίκτυπου της έκθεσης του Οκτωβρίου 2006 για την εφαρμογή του εθνικού προγράμματος μεταρρυθμίσεων στο πλαίσιο της μεσοπρόθεσμης δημοσιονομικής στρατηγικής. Επιπλέον, παρέχει ορισμένες πληροφορίες σχετικά με το δημοσιονομικό κόστος ή την εξοικονόμηση πόρων που συνδέονται άμεσα με τις κυριότερες μεταρρυθμίσεις του εθνικού προγράμματος μεταρρυθμίσεων, ενώ οι δημοσιονομικές προβλέψεις του φαίνεται να λαμβάνουν υπόψη οι επιπτώσεις που συνολικά θα έχουν για τα δημόσια οικονομικά οι δράσεις που προβλέπονται στο εθνικό πρόγραμμα μεταρρυθμίσεων. Τα μέτρα στον τομέα των δημόσιων οικονομικών τα οποία προβλέπει το πρόγραμμα σταθερότητας φαίνεται ότι συνάδουν με τις δράσεις που προβλέπονται στο εθνικό πρόγραμμα μεταρρυθμίσεων. Συγκεκριμένα, η πρόθεση της κυβέρνησης, την οποία επιβεβαιώνει το πρόγραμμα, να διατηρήσει τις δημόσιες επενδύσεις σε υψηλά επίπεδα φαίνεται ότι αντικατοπτρίζει το γεγονός ότι το εθνικό πρόγραμμα μεταρρυθμίσεων θεωρεί ως τομείς προτεραιότητας την αύξηση της Ε&Α, την ενθάρρυνση της βιώσιμης αξιοποίησης των πόρων και τη βελτίωση των σιδηροδρομικών συνδέσεων με τις όμορες χώρες.14.  Η δημοσιονομική στρατηγική του προγράμματος συμβαδίζει εν μέρει με τους γενικούς προσανατολισμούς των οικονομικών πολιτικών, που περιλαμβάνονται στις ολοκληρωμένες κατευθυντήριες γραμμές για την περίοδο 2005-2008. Ειδικότερα, δεν έχουν επέλθει σημαντικές μεταρρυθμίσεις στο σύστημα συντάξεων μέχρι σήμερα.15.  Όσον αφορά τις απαιτήσεις δεδομένων που ορίζει ο κώδικας δεοντολογίας για τα προγράμματα σταθερότητας και σύγκλισης, το πρόγραμμα παρουσιάζει ορισμένα κενά τόσο στα υποχρεωτικά όσο και στα προαιρετικά δεδομένα[6]. Εκτός αυτού, αποκλίνει σε ορισμένα ουσιώδη σημεία από το υπόδειγμα που παρέχει ο κώδικας δεοντολογίας[7].Το συνολικό συμπέρασμα είναι ότι, σε ένα πλαίσιο αναμενόμενης έντονης ανάπτυξης, το πρόγραμμα σημειώνει ταχεία πρόοδο όσον αφορά την επίτευξη του ΜΔΣ ο οποίος προβλέπεται ότι θα επιτευχθεί από το 2007 και μετά, ενώ προβλέπει την περαιτέρω συρρίκνωση του ελλείμματος στη συνέχεια. Ωστόσο, τα μέτρα περικοπής των δαπανών που αποφασίστηκαν πρόσφατα έχουν μόνον προσωρινό χαρακτήρα (έως το 2009).Με βάση την ανωτέρω αξιολόγηση και λαμβάνοντας υπόψη την προβλεπόμενη αύξηση των σχετιζόμενων με την δημογραφική γήρανση δαπανών, το Λουξεμβούργο καλείται να βελτιώσει την μακροπρόθεσμη διατηρησιμότητα των δημόσιων οικονομικών του εφαρμόζοντας μέτρα διαρθρωτικής μεταρρύθμισης (ιδίως στον τομέα των συντάξεων).Σύγκριση βασικών μακροοικονομικών και δημοσιονομικών προβλέψεων2005 | 2006 | 2007 | 2008 | 2009 |Πραγματικό ΑΕΠ(% μεταβολής) | ΠΣ Νοεμ. 2006 | 4,0 | 5,5 | 4,0 | 5,0 | 4,0 |COM Noεμ. 2006 | 4,0 | 5,5 | 4,5 | 4,2 | μ.δ.σ. |ΠΣ Νοεμ. 2005 | 4,0 | 4,4 | 4,9 | 4,9 | μ.δ.σ. |Πληθωρισμός ΕνΔΤΚ(%) | ΠΣ Νοεμ. 2006 | 3,8 | 2,9 | 1,4 | 2,0 | 2,0 |COM Noεμ. 2006 | 3,8 | 3,2 | 2,2 | 1,8 | μ.δ.σ. |ΠΣ Νοεμ. 2005 | 3,7 | 2,6 | 2,0 | 1,8 | μ.δ.σ. |Κενό παραγωγής(% του δυνητικού ΑΕΠ) | ΠΣ Νοεμ. 20061 | -1,6 | -0,3 | -0,8 | -0,5 | -1,6 |ΠΣ Νοεμ. 20065 | -2,2 | -0,9 | -0,7 | -0,9 | μ.δ.σ. |ΠΣ Νοεμ. 20051 | -1,7 | -1,3 | -0,7 | -0,6 | μ.δ.σ. |Αποτέλεσμα γενικής κυβέρνησης(% του ΑΕΠ) | ΠΣ Νοεμ. 2006 | -1,0 | -1,5 | -0,9 | -0,4 | 0,1 |COM Noεμ. 2006 | -1,0 | -1,0 | -0,5 | -0,3 | μ.δ.σ. |ΠΣ Νοεμ. 2005 | -2,3 | -1,8 | -1,0 | -0,2 | μ.δ.σ. |Πρωτογενές αποτέλεσμα(% του ΑΕΠ) | ΠΣ Νοεμ. 2006 | -0,8 | -1,3 | -0,8 | -0,2 | 0,3 |COM Noεμ. 2006 | -0,8 | -0,8 | -0,3 | -0,1 | μ.δ.σ. |ΠΣ Νοεμ. 2005 | -2,1 | -1,7 | -0,7 | 0,1 | μ.δ.σ. |Κυκλικά προσαρμοσμένο αποτέλεσμα(% του ΑΕΠ) | ΠΣ Νοεμ. 20061 | -0,2 | -1,3 | -0,5 | -0,1 | 0,9 |COM Noεμ. 2006 | 0,0 | -1,1 | -0,2 | 0,1 | μ.δ.σ. |ΠΣ Νοεμ. 20051 | -1,5 | -1,2 | -0,6 | 0,1 | μ.δ.σ. |Διαρθρωτικό αποτέλεσμα 2 (% του ΑΕΠ) | ΠΣ Νοεμ. 2006 3 | -0,2 | -1,3 | -0,5 | -0,1 | 0,9 |ΠΣ Νοεμ. 20064 | 0,0 | -1,1 | -0,2 | 0,1 | μ.δ.σ. |ΠΣ Νοεμ. 2005 | -1,5 | -1,2 | -0,6 | 0,1 | μ.δ.σ. |Ακαθάριστο δημόσιο χρέος(% του ΑΕΠ) | ΠΣ Νοεμ. 2006 | 6,1 | 7,5 | 8,2 | 8,5 | 8,5 |COM Noεμ. 2006 | 6,0 | 7,4 | 7,3 | 7,1 | μ.δ.σ. |ΠΣ Νοεμ. 2005 | 6,4 | 9,6 | 9,9 | 10,2 | μ.δ.σ. |Σημειώσεις: 1Οι υπολογισμοί των υπηρεσιών της Επιτροπής πραγματοποιήθηκαν βάσει των πληροφοριών που περιλαμβάνονται στο πρόγραμμα. 2Κυκλικά προσαρμοσμένο αποτέλεσμα (όπως και στις προηγούμενες γραμμές) πλην εκτάκτων και λοιπών προσωρινών μέτρων. 3Το πρόγραμμα δεν περιλαμβάνει έκτακτα και λοιπά προσωρινά μέτρα 4Δεν περιλαμβάνονται έκτακτα και λοιπά προσωρινά μέτρα στις φθινοπωρινές προβλέψεις των υπηρεσιών της Επιτροπής του 2006. 5Βάσει εκτιμώμενης δυνητικής ανάπτυξης 4,1%, 4,1%, 4,4% και 4,7% αντιστοίχως για την περίοδο 2005-2008. Πηγή : Πρόγραμμα σταθερότητας (ΠΣ)· φθινοπωρινές οικονομικές προβλέψεις των υπηρεσιών της Επιτροπής του 2006 (COM), υπολογισμοί των υπηρεσιών της Επιτροπής | [1] ΕΕ L 209, 2.8.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[2] Ανακοίνωση της Επιτροπής προς το Εαρινό Ευρωπαϊκό Συμβούλιο, "Εφαρμογή της ανανεωμένης στρατηγικής της Λισαβόνας για την ανάπτυξη και την απασχόληση - Ένα έτος επίτευξης αποτελεσμάτων", 12.12.2006, COM(2006) 816.[3] Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο - Μακροπρόθεσμη διατηρησιμότητα των δημόσιων οικονομικών στην ΕΕ, της 12.10.2006, COM(2006) 574 και έγγραφο της Ευρωπαϊκής Επιτροπής, Γενική Διεύθυνση Οικονομικών και Χρηματοδοτικών Υποθέσεων (2006), «Μακροπρόθεσμη διατηρησιμότητα των δημόσιων οικονομικών στην Ευρωπαϊκή Ένωση», Ευρωπαϊκή Οικονομία, τεύχος αριθ. 4/2006.[4] «Λεπτομερείς ρυθμίσεις για την εφαρμογή του Συμφώνου Σταθερότητας και Ανάπτυξης και κατευθυντήριες γραμμές για τη μορφή και το περιεχόμενο των προγραμμάτων σταθερότητας και σύγκλισης», που εγκρίθηκε από το Συμβούλιο ECOFIN στις 11 Οκτωβρίου 2005.[5] ΕΕ L 209, 2.8.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[6] Συγκεκριμένα, λείπουν στοιχεία για τα τομεακά ισοζύγια (εκτός του ισοζυγίου γενικής κυβέρνησης).[7] Λείπει το μέρος που αφορά τα θεσμικά χαρακτηριστικά των δημόσιων οικονομικών.


title: Σύσταση για Συσταση του Συμβουλίου προσ την Πορτογαλια για να τερματιστεί η κατάσταση υπερβολικού ελλείμματος - Εφαρμογή του άρθρου 104, παράγραφος 7 της Συνθήκης Ce document a été déclassé

text: ---pagebreak---  ---pagebreak---  ---pagebreak---  ---pagebreak---  ---pagebreak---